25. Cümlələrdə altından xətt çəkilmiş sözləri cədvəldən istifadə etməklə fərqləndirin və cavablarınızı əsaslandırın.

    | təyin | tərzi- hərəkət zərfliyi
    Bu soyuq, qara daş nə günəş şüası ilə qızır, nə də insan hənirtisi ilə isinirdi. (F.Kərimzadə) |  |
    Şahinlə Gülyanaq arasındakı soyuq münasibət Dədə Bəhmənin gözündən yayınmadı. (Əfqan) |  |
    Anasının otağında babası ilə rastlaşan Seyid Əzim onunla soyuq davrandı. (Ə.Cəfərzadə) |  |
    Oturmuş palanın üstündə hambal, Dərin düşüncəyə qərq olmuş yazıq. (S. Vurğun) |  |
    Quyunu gen qaz, dərin qaz, özün düşərsən. (Atalar sözü) |  |
    Bolu bəy Koroğlunu dərin bir quyuya saldırdı, ağzım möhkəm bağladı. (“Koroğlu ” dastanı) |  |

    1. Bədii ədəbiyyatdan özünüz də belə nümunələr seçin.
26. Mətndən zərflikləri tapıb məna növünü müəyyənləşdirin. Zərfliyin hansı məna növünə rast gəlmədiniz? Həmin məna növünə aid cümlə qurun.

    Bir gün Mövlana təmir üçün evinə usta çağırır. Həmin şəxs işinə başlayır. Mövlananın tələbələrindən bəziləri ustanın xristian olduğunu anlayınca zarafatla belə deyirlər:

    - Dinlərin ən sonuncusu və gözəli İslamdır. Sən də gözəl qəlbə sahib bir insansan. Niyə müsəlman olmursan?

    Usta işini saxlayır, başını qaldırıb onları süzür. Sonra təmkinlə cavab verir:

    - Əlli ildir, İsa dinindəyəm. Dinimi tərk etsəm, utanaram.

    Bu əsnada içəri girən Mövlana ustanın bu sözlərini eşidib belə deyir:

    - Müsəlman da, xristian da Allaha inanır. Din sahibidir, dinsiz deyildir.

    Mövlananın bu izahından tələbələr utanır, usta rahat nəfəs alır.

    (Muxtar Cəfərovun “Eşq pərvanəsi” kitabından)