10. Düşünün və cavab verin.

1. 2015-ci il Bakı Avropa oyunları zamanı Mingəçevir şəhərində hansı idman növü üzrə yarışlar keçirilmişdir? Həmin idman növü haqqında bildiklərinizi danışın.
2. 2015-ci ildə Bakı şəhərindəki Avropa oyunları zamanı keçirilmiş velosiped yarışlarını yadınıza salın. Bununla bağlı videosüjetə də baxa bilərsiniz. Velosiped yarışlarının keçirildiyi marşrutun xəritəsinə baxın, mürəkkəb adların düzgün yazılıb-yazılmadığını müəyyənləşdirin.
3. Xəritədə sual işarələrinin yerinə küçə və prospekt sözlərindən hansının yazılacağını özünüz müəyyənləşdirin.
4. Sizcə, tədbirin təşkilatçıları niyə velosiped yarışlarını məhz bu marşrut üzrə təyin etmişdilər?

Tutaq ki, sizə həmin yarışın iştirakçılarının birindən müsahibə götürmək tapşırılıb. Siz ona vermək üçün hansı suallardan istifadə edərdiniz? Həmin suallardan istifadə etməklə dialoq tərtib edin. Durğu işarələrinin işlənməsinə, sözlərin böyük və kiçik hərflərlə yazılmasına diqqət yetirin.