13. Şeirdən götürülmüş sözlərin düzgün tələffüzünü müəyyənləşdirin və aşağıdakı sxemə əsasən qruplaşdırın.
    amanlı, amansız, qapansın, qapanmasın, yanğınlar, sönməsin, insanlar, səhərlərinə, buludlar, ümidlər, gücsüzlükdən, gözlərim, üzərində, yerində, ulduzlar, ümidli

    samit qoşalığı yaranır | l samitinin [d] kimi tələffüzü | kar və cingiltili samit cütlüyü | heç bir dəyişiklik baş vermir
    [amannı] | . . . . . . . . . . . | . . . . . . . . . . . | [üzərində]

14. Cümlələri fərqləndirin.
    • Gördüyün işi ləyaqətlə yerinə yetirsən, həmişə başın uca olar.
    • Gördüyün işi ləyaqətlə yerinə yetir, həmişə başın uca olsun.
    • Gördüyü işi ləyaqətlə yerinə yetirənin başı həmişə uca olar.
    ✓ Özünüz də eyni fikri müxtəlif formalarda ifadə edən cümlələr yazın.

Bərabərhüquqlu cümlələrin birləşməsindən əmələ gələn cümlələrə tabesiz mürəkkəb cümlələr deyilir.
Tabesiz mürəkkəb cümlələr iki və daha artıq sadə cümlənin birləşməsindən əmələ gəlir.
Məsələn:
Elmi ədəbiyyat insanları nadanlıqdan qurtarır, bədii ədəbiyyat isə kobudluq və bayağılıqdan xilas edir. (D.Didro)
Ədəbiyyat qurtarır. (I qrammatik əsas)
1
Ədəbiyyat xilas edir. (II qrammatik əsas)
2
Tərkib hissələr arasında tabesizlik əlaqəsi özünü göstərir.
1
2