4. Şəfi nəzərlərini aşağı dikib dayanmışdı ancaq xanın səsi gələndə başını qaldırıb ona baxırdı. (Ə.Nicat) 5. Gün doğmuşdu səmada ağ buludlar görünürdü. (Ə.Nicat) 6. Azər həm tələbə idi həm də ocaqçılıq eləyirdi. 7. Əslində nə Mərdan monoqrafiyanı yenidən çapa hazırlayırdı nə də Fərəcin materiallarına ehtiyac vardı. (H.Abbaszadə) 8. O hər cəhətdən bacısından üstün idi boy-buxunda da, sir-sifətdə də. (H.Abbaszadə) 9. Hava soyuq idi amma hər yerdə yazın nəfəsi duyulurdu. (İ. Şıxlı)

10. Elə saxla dilini
    Nə dil səndən utansın
    Nə sən dilindən utan. (R.Rza)
11. Bu dünya bir qızıl kuzəyə bənzər
    Suyu gah şirindir gah da ki zəhər. (M. Gəncəvi)

Hətta, həmçinin, habelə, yəni bağlayıcılarının işləndiyi tabesiz mürəkkəb cümlələrdə vergül işarəsi bağlayıcılardan əvvəl qoyulur.
Məsələn:
Biliksiz adam okeanda azan yelkənsiz gəmiyə bənzər, yəni o ya sahilə çırpılıb parçalanar, ya da tufana düşüb batar. (Pifaqor)
Təkrarlanan həm, həm də, nə, nə də, ya, ya da, gah, gah da, istər, istərsə də bağlayıcılarının birincisindən başqa, digərlərindən əvvəl vergül qoyulur. Məsələn:
Buludlar karvan-karvan lap aşağıdan ötür, gah iri damcılar asfaltı naxışlayır, gah da çiskin yağış asta-asta yağırdı. (İ.Şıxlı)
Nə atası razı oldu, nə də qızı atasız getmək istəyirdi.
Təkrarlanan da, də bağlayıcılarının sonuncusundan başqa, qalanlardan sonra vergül qoyulur. Məsələn:
Aramızda həkim də var, mühəndis də, müəllim də.

16. Elə cümlələr yazın ki:

1. yəni sözü ədat kimi işlənsin;
2. yəni sözü əlavəli cümlədə işlənsin;
3. yəni sözü ümumiləşdirici sözdən sonra işlənsin;
4. yəni sözü tabesiz mürəkkəb cümlələrin tərkib hissələri arasında işlənsin.

✓ Durğu işarələrini düzgün qoyun və fikrinizi əsaslandırın.