12. Aşağıdakı cümlələrdə durğu işarələrinin yerini müəyyənləşdirin və vergülün qoyulma səbəbini izah edin.
    - Şairəm əsrimin ayinəsiyəm. (M. Ə. Sabir)
    - Cavanlıq müdrikliyi mənimsəmək qocalıq isə bu müdrikliyi tətbiq etmək dövrüdür.
    - O insan xoşbəxtdir ki başqalarının həyatından dərs almağı bacarır.
      (T.Fontane)
    - Çalış öz xalqının işinə yara,
      Geysin əməlindən dünya zərxara. (N. Gəncəvi)
    - Sənə xəyanət edənə xəyanət etmə ki sən də onun kimi olarsan.
      ✓ Hansı cümlələr bir-birindən fərqlənir? Niyə?
13. Uyğunluğu müəyyənləşdirin. Hansı cümlə fərqlidir? Niyə?
    Bəzi ideallar o qədər dəyərlidir ki,
    Həyat irəliləyir,
    Milli müstəqillik elə bir nurdur ki,
    ona çata bilməsən, məğlub
    olarsan.
    onun qarşısında zəncirlər belə
    əriyir.
    o yolda məğlub olmaq belə zəfər
    sayılır.
14. Ki-nin qrammatik mənasını müəyyənləşdirib durğu işarələrini düzgün qoyun.
    1. Aldığın hər nəfəsi fürsət bil, ot deyilsən (ki) yenidən bitəsən. (Ö.Xəyyam)
    2. Bir insan (ki) haraya getdiyini bilmir, o uzun yol gedə bilməz. (O.Kromvel)
    3. Ağıllı adam odur (ki) həyatdan ibrət dərsi götürüb onların təcrübəsindən istifadə edə bilsin. (“Kəlilə və Dimnə”)
    4. Sənin(ki) halını billəm əzəldən... (Vidadi)
    5. Bir halda (ki) keçmişi oxuyursan, deməli, gələcəyi öyrənirsən.
    6. Dünyada elə bir zirvə yoxdur (ki) qətiyyət əvvəl-axır onu fəth edə bilməsin. (Ç.Dikkens)
    7. Nəsə qurmaq kəndir üzərində gəzməyə bənzər. Bir şərtlə (ki) bütün diqqətini toplayasan. Əks halda o tərəfə keçə bilməzsən. (Platon)
    8. Səhər(ki) hadisədən sonra darğa hələ də özünə gəlməmişdi. (Ə.Cəfərzadə)