Levitski həmyerlimizin yetirmələri idi. Hətta Sadıq bəy ölümqabağı kitablarım sevimli tələbəsi Tadeuş Levitskiyə vəsiyyət etmişdir.

Məhəmməd Sadıq bəy Qurani-Kərimin rus dilinə tərcümə edilməsinin də təşəbbüskarlarından olmuşdur. O, 1904-cü ildə rus dilində “Türkmən ləhcəsi”, 1931-ci ildə polyak dilində “Türk dili” və s. kimi sanballı əsərlərini nəşr etdirmişdir. Hələ 1904-cü ildə yazıb nəşr etdirdiyi “Türkmən dilinin qrammatikası” kitabına görə Buxara əmiri Seyid Alim xan onu qızıl medalla təltif etmişdi.

1944-cü ildə Lvov şəhəri faşistlər tərəfindən işğal olunanda şəhərin alman komendantı tək-tənha yaşayan professor Məhəmməd Sadıq bəyin mənzilini öz qərargahına çevirir və onun zəngin kitabxanasını ələ keçirir. Bundan sonra yarıqaranlıq, nəmli zirzəmiyə köçən Məhəmməd Sadıq bəyin orqanizmi daha da zəifləyir. Səhhəti getdikcə pisləşir, 1944-cü ildə 79 yaşında qürbətdə - Lvov şəhərində vəfat edir. T.Levitski atası qədər sevdiyi müəllimini gizlincə müsəlman adəti ilə dəfn etdirir.

Mahir Qəribov, “Füyuzat” jurnalından, 2013-cü il
2. Hökmlər haqqında mühakimə yürüdün.

- M.S.Ağabəyzadə nəyin bahasına olursa-olsun, Vətənə qayıtmalı, fəaliyyətini burada davam etdirməli idi.
- M.S.Ağabəyzadənin Vətənə qayıtmasına mane olan səbəblər var idi. O, başqa yerdə yaşasa da, Vətənə xidmətini layiqincə yerinə yetirirdi.
- Xidmətləri müqabilində gördüyü məhrumiyyətlər onu Vətənə dönməməyə məcbur edir.