#### BAKI TARİXİNİN İLK TƏDQİQATÇISI

“Sara xanımın tarixi həqiqətlərə istinad edən
fundamental elmi tədqiqatları Azərbaycan elminə
sədaqətlə xidmətin parlaq nümunəsidir”.
Heydər Əliyev,
Ümummilli lider

1. Sara xanımı Azərbaycan tarixşünaslığında əbədi yaşadan onun qədim Bakının (İçərişəhərin) tarixinə dair olan tədqiqatlarıdır. O, ilk və yeganə tarixçidir ki, öz həyatını Bakı (İçərişəhər) və Şirvanşahlar dövlətinin tarixinin tədqiqinə həsr etmişdir. Bu əsərlərdə qədim Bakının yaranma tarixi, orta əsrlər Bakısının siyasi

Sosial münasibətlər
dedikdə nə nəzərdə
tutulur?
tarixi, mədəniyyəti, sosial münasibətləri əks olunmuşdur.

2. S.Aşurbəylinin yorulmaz fəaliyyəti nəticəsində minillik tarixə malik, İçərişəhər memarlığının formalaşmasına böyük töhfələr vermiş qüdrətli Şirvanşahlar dövlətinin sosial-siyasi, iqtisadi, mədəni həyatı VI əsrdən XVI əsrə kimi zəngin mənbələr əsasında araşdırılmış, Şirvanşahlar sülaləsinin tarixi, şəhərlərin iqtisadi vəziyyəti və inkişafı, əhalinin tərkibi, feodal cəmiyyətinin quruluşu kimi məsələlər geniş tədqiq olunmuşdur. Sara xanım “Bakı tarixinə dair oçerklər”, “Bakı şəhərinin tarixi: orta əsrlər dövrü”, “Şirvanşahlar dövlətinin tarixi” və digər kitabların müəllifidir. Bu tədqiqatlarına görə 1949-cu ildə Sankt-Peterburqda tarix elmləri namizədi, 1966-cı ildə Tiflisdə isə tarix elmləri doktoru alimlik dərəcələri almışdır.

3. Bakının yorulmaz tədqiqatçısı, əsl elm fədaisi, Azərbaycan tarix elminin sütunlarından biri olmaqla, Azərbaycan xalqının milli sərvətinə çevrilmiş Sara xanım Aşurbəyli bütün ömrü boyu vətənpərvər bir ziyalı həyatı yaşamışdır. O

Nə üçün Sara xanım
Azərbaycanın milli
sərvəti hesab edilir?
özünün yüksək intellektini Azərbaycan xalqının rifahı, onun tarixi, mədəniyyəti naminə tətbiq etmişdir. Onu yaxından tanıyan insanların yaddaşında Sara nəcib, üzügülər, alicənab və əsilzadə bir xanım kimi qalmışdır.

4. S.Aşurbəyli Yaxın və Orta Şərq xalqları tarixinin bilicisi olmaqla yanaşı, həm də rəssam və musiqiçi idi. O, fortepianoda həm Azərbaycan təranələrini, muğamlarını, həm də Avropa klassik musiqisini əla ifa edirdi.