9. Agent sözünü hansı sözlə əvəz etmək olar?
10. Lüğətin köməyi ilə terror, müharibə, genosid sözlərinin leksik mənalarını fərqləndirin. Həmin sözlərin sinonimlərini tapın. Cümlədə işlətməklə sinonim sözlərin bir-birini əvəz edib-etmədiyini əsaslandırın.
11. Nöqtələrin yerinə uyğun sözlər seçin. Seçdiyiniz sözlərin yerinə görə sinonim olub-olmadığını əsaslandırın.

- “Okean admiralı” hesab edilən Xristofor Kolumb qiymətli daş-qaş axtarışı məqsədilə cənuba doğru üzür və oktyabrın 29-da Kuba adasını... edir.
- Edison elektrik lampasını... etməklə bəşəriyyətə böyük xidmət etmişdir.
- Mobil telefonlarda qısa mətn ismarıclarını (sms)... edən Matti Makkonen 63 yaşında ağır xəstəlikdən dünyasını dəyişib.
- Qədim yunan mifologiyasında Dedal və oğlu İkar haqqında əfsanəyə görə, ixtiraçı olan Dedal özünə və oğluna qanadlar... ki, uçsunlar.

1. Necə düşünürsünüz, ixtira sözü uydurma və qondarma sözləri ilə sinonim ola bilərmi? Niyə? Fikrinizi nümunələrlə əsaslandırın.

12. İnstitutun, demək olar, hər yerinə qoyulmuş yarıgizli kameralar aldıqları görüntüləri monitorun ekranına ötürürdülər cümləsində mübtəda ilə xəbərin uzlaşmasında hansı qayda pozulmuşdur? Fikrinizi izah edin.
13. Tabesizlik bağlayıcıları haqqında öyrəndiklərinizi yada salın.
    A) Tabesizlik bağlayıcıları nədir?
    B) Tabesizlik bağlayıcılarının cümlədə rolu nədir?
    C) Tabesizlik bağlayıcıları hansı cümlələri bir-birinə bağlamağa xidmət edir?
    D) Tabesizlik bağlayıcılarında durğu işarələrinin işlənmə qaydasını yada salın.
14. Cümlələri fərqləndirin, durğu işarələrinin düzgün qoyulduğunu əsaslandırın.

- Əsl dost sənin səhvlərinə göz yumar, sirlərini qoruyar və nəsihət verər. Əsl dost sənin səhvlərinə göz yumar, sirlərini qoruyar və ən nəhayət, o sənə nəsihət verər.
- Məktəb həyat üçün hazırlıq deyil, həyatın özüdür. Məktəb həyat üçün hazırlıq deyil, o, həyatın özüdür.
- Bədəncə zəif olan qoca tez yoruldu, amma sürəkli alqışları eşidəndə yorğunluğu unutdu. Bədəncə zəif olan qoca tez yoruldu, amma sürəkli alqışlar yorğunluğunu ona unutdurdu.
- O, az yeyir, gah çəngəli barmaqları arasında oynadır, gah da yeməyi qarışdırırdı.
- Gah yağış yağır, gah da gün çıxırdı.