19. Sözləri leksik mənaları ilə düzgün uzlaşdırın.
məsləhət
nəsihət
tövsiyə
hər hansı bir işi görmək üçün verilən təklif, tapşırıq
öyüd vermə, yol göstərmə
necə hərəkət etmək və bir işi necə yerinə yetirmək haqqında
göstəriş
✓ Sözlərin sinonim olub-olmadığını əsaslandırın.

20. Aşağıdakı sözlərin 1, yoxsa 2 “y” hərfi ilə yazıldığını müəyyənləşdirin.
    tövsi-ə, hədi-ə, qafi-ə, tərbi-ə, ehti-at, fəxri-ə, vəsi-ət, cərrahi-ə, cəfəngi-at,
    səvi-ə, səhi-ə, təxli-ə, xəfi-ə, müşa-iət, cəmi-ət, ria-ət, ədvi-at.
21. Mətndə altından xətt çəkilmiş hansı cümlədə
    a) güzəşt bağlayıcısından,
    b) səbəb bağlayıcısından istifadə edilmişdir?
    ✓ Baş və budaq cümlələrin yerini müəyyənləşdirməyə çalışın.

Tabeli mürəkkəb cümlədə baş və budaq cümlələri əlaqələndirən qarşılıq-güzəşt bağlayıcılarından əvvəl və sonra vergül işarəsi qoyulmur. Məsələn:
Əjdər hərçənd qorxaq deyildi, amma hər zaman ehtiyatlı olmağı və özünü boş yerə təhlükəyə salmamağı həyat ona yaxşı öyrətmişdi. (S.Rəhman)
Tabeli mürəkkəb cümlədə baş və budaq cümlələri əlaqələndirən səbəb bağlayıcılarından əvvəl vergül işarəsi qoyulur.
Başqa yol yoxdur, çünki keçmiş həmişə pusqudadır, fürsət düşən kimi tətiyi çəkir. (Y.Səmədoğlu)
Hər gecənin bir sabahı var, ona görə də ümidi itirmək yox, onunla yaşamaq lazımdır. (Y.Səmədoğlu)