15. Şeirdən tabesiz mürəkkəb cümlələri seçin. Seçiminizi əsaslandırın.
16. Cümlələri fərqləndirərək durğu işarələrini bərpa edin və aşağıdakı cədvəl üzrə qruplaşdırın.

- Topoqraf-general İbrahim Vəkilov xalqının qarşısında böyük xidmətlər göstərmiş “Azərbaycan Respublikasının siyasi və fiziki xəritəsi”nin ilk tərtibçisi olmuşdur. (Ş.Nəzirli)
- Yaman günə səbir edən yaxşı günə tez çatar. (Atalar sözü)
- Bir dəfə axşamüstü kirayə qaldığım evə gəldi səs-küyümüzə ev yiyəsi gəlib çıxdı. (C.Zeynallı)
- Bilikli olmaq azdır gərək bu bilikdən istifadə etməyi də bacarasan. (S.Siseron)
- Mirzə Hüseyn Qayıbzadə Tiflisdə müsəlman mədrəsəsində şəriət müəllimi olmuş ərəb fars rus dillərini mükəmməl bilmişdir. (Ş.Nəzirli)
- Uşaqlarınıza verə biləcəyiniz ən qiymətli töhfə ağıldır qalan şeyləri özləri də əldə edə bilərlər. (İ.Kant)

Həmcins üzv olmayan sadə cümlə |
Həmcins üzvlü sadə cümlə |
Tabesiz mürəkkəb cümlə |

17. Bir hissəsi verilmiş cümlələri iki cür tamamlamağa çalışın. Bir halda mübtəda fərqlənsin, digərində isə eyni qalsın. Alınan cümlələrin quruluşu haqqında fikir mübadiləsi yürüdün.

- İyul ayının axırlarında Bakıda bərk isti düşdü, ______________ .
- Bakı şəhəri indi çox gözəldir: ______________ .
- Avtobus basırıq idi, ______________ .
- Ana otağa daxil oldu, ______________ .
- Dərslər qurtarmışdı, amma ______________ .

18. 77-ci səhifədəki məlumatı oxuyun. Nöqtələrin yerinə məqsədəmüvafiq cümlələr yazın.