Amerikalılar bununla sakitləşmədilər, hətta onlar yaratdıqları bu nəhəng “ölüm maşını ”nın effektini bir də görmək istədilər. Bu dəfə Kokura məntəqəsi hədəf seçildi...

Lakin Kokuranın üzərində uçan təyyarə idarəetmə mərkəzini məlumatlandırdı ki, hədəfin üzəri buludlu olduğu üçün yaxşı görünmür. Mərkəzdən əmr gəldi: “Orada görünən ilk hədəfi bombalayın!..”

Bir qədər aralıda yerləşən Naqasaki qurban kimi seçildi.

Bu bombardmanların necə böyük fəlakətlərə səbəb olduğunu görən Robert Oppenheymerin özü də dəhşətə gəlir və tutduğu mövqedən - Los-Alamos laboratoriyasının direktorluğu vəzifəsindən istefa edərək Kaliforniyaya qayıdır. Robert Oppenheymer 1967-ci il fevralın 15-də komaya düşərək vəfat edir. Yeri gəlmişkən, alim daha güclü silah kimi nəzərdə tutulan hidrogen bombasının əsl soyqırımı silahı olacağını bildirmiş, həmçinin onun yaradılmasına qarşı çıxmışdır.

Amerika üçün kütləvi qırğın silahı yaradan Oppenheymerin özündən sonra onlarca elmi əsəri qalır. Bir də... Hiroşima və Naqasakidə ölən günahsız insanların ahı...

Babək Yusifoğlu
Bu parçanı
mətnin hansı
hissəsinə əlavə
etmək olar?
Dialoqa əsasən
hər iki şəxs
haqqında fikir
yürüdün.
Bu hissəni hansı
abzasdan əvvəl
əlavə etsəniz,
amerikalıların
bomba yaratmaq
fikrinə düşməsinin
səbəbi aydınlaşar?
Bioqraflar R.Oppenheymerlə ABŞ-nin prezidenti arasında baş verən maraqlı bir dialoqdan bəhs edirlər. Alim onu qəbul edən Harri Trumenlə görüşündə deyir:
- Mən axan qanları öz əllərimizdə hiss edirəm.

Prezident isə:

- Narahat olmayın, bunların hamısı duşda gedəcək, - deyə cavab verir.

Adolf Hitlerin partiyası 1939-cu ildə II Dünya müharibəsinə başladı. “Qoca qitə”nin mərkəzində böyük fəlakətin başlanğıcı qoyuldu. Məhz bu zaman məşhur fizik- alim Albert Eynşteyn və Leo Silard yeni bir təhlükə barəsində məlumat verdilər: almanlar atom bombasının yaradılması üçün hazırlıqlara başlayıblar. Bu isə bütün dünya üçün dəhşətli fəlakətlərdən xəbər verirdi.
Əldə edilən informasiyalardan məlum olmuşdu ki, ən dağıdıcı gücə malik silahın açan sayılan zəncirvari reaksiyanın əldə olunması üzərində işlər gedir. Belə bir silahın Hitlerin əlinə keçməsinin hansı faciələrə gətirib çıxaracağını təsəvvür etmək heç də çətin deyildi.