su verir, sonra məhəccərə qonub onu gözləyən göyərçinə qoşularaq uçub harasa gedirdi.

Bir gün işdən qayıdanda əl-üzümü yuyub balaca göyərçinlərə baş çəkmək istədim. Qonaq otağına keçəndə quruyub qaldım. Göyərçin balaları otaqda yox idi, döşəmə isə tərtəmiz silinmişdi.

- Zərifə, göyərçinlər hanı? - deyə heyrətlə həyat yoldaşımı səslədim. O, otağa gəldi, günahkar kimi yavaşdan dedi:

Sizcə, bir quşun
məhvi təbiətə hansı
ziyanı vura bilər?

- Bu nə bəla idi, bilmirəm. Göyərçinlər birdən-birə oldu. Buraları da yığışdırdım ki, qız məktəbdən gələndə görməsin.

Mən donuxmuş vəziyyətdə qalmışdım. Bəs səhər erkən özünü qapıya çırpıb balalarını görmək istəyən ağ göyərçinə nə cavab verəcəyik? - deyə fikirləşdim. Bu fikir məni sıxırdı.

Qızım məktəbdən gələn kimi otağa cumdu ki, balaca göyərçinləri görsün. Otaqdan qışqıra-qışqıra mətbəxə, anasının üstünə qaçdı, hay-küy qopdu. Anası nə dedisə, qızım sakitləşdi, yanıma gəlib dedi:

-Ata, göyərçinləri dayım Bayıla apanb. Onlara kim baxacaq?

Anasının həqiqəti gizlədərək ağlabatan yalan uydurduğunu başa düşüb dinmədim. Həyat yoldaşım kiçik yaşlarından şəkər xəstəliyinə düçar olan qızımızın həyəcan ceçirməsini istəmirdi. O:

- Dayın bağçada yuva düzəldəcək, - dedi. - Göyərçinlər üçün ora daha yaxşı olar.

Gecəyarısına kimi yata bilmədim. Fikrimdə götür-qoy etsəm də, göyərçin balalarının ölüm səbəbini tapa bilmədim.

Siz necə düşünürsünüz, göyərçin balaları hansı səbəbdən ölə bilərdi?

Tanış bir quşbazın yanına getdim. Qoca quşbazın göyərçinləri havada cövlan edir, o da quşların uçuşuna baxırdı. Yaxınlaşıb salamlaşdım, sakitcə dayanıb gözlədim. Sonra ondan soruşdum:

- Sizcə, göyərçin balasının ev şəraitində birdən-birə ölməsinə nə səbəb ola bilər?!

Qoca quşbaz fikirləşmədən dərhal dedi:

- Papiros tüstüsü. Tüstü onun qənimidir.

Qaynımın həyat yoldaşı ilə bizə gəlməsini xatırladım. Mən papiros həvəskarı deyiləm. Hərdənbir evdə siqaret yandırıb çəkmək istəyəndə həyat yoldaşım dərhal öz etirazını bildirər, siqareti söndürməyimi xahiş edərdi: “Tüstü divarlara, örtüklərə yapışdı, söndür, sən Allah”. Tez pəncərəni açırdı