19. Mətndə (səh. 169) rəngli şriftlə verilmiş cümlələr bir-birindən nə ilə fərqlənir?
20. Göy rəngdə verilmiş cümlədə (səh. 170) hansı dəyişikliyi etsəniz, məzmun olduğu kimi və qrammatik xüsusiyyətlər saxlanmaqla çatdırılar? Həmin cümləni yazın.
21. Qırmızı rəngdə verilmiş cümlədə (səh. 169)
    a) müəllifin sözünü
    b) başqasının nitqini müəyyənləşdirin.
    1. Özünüz də belə nümunələr yazaraq (bədii ədəbiyyatdan da seçə bilərsiniz) müəllif sözü ilə başqasının nitqini müəyyənləşdirin.

Başqasının nitqinin həm məzmun, həm də formaca dəyişiklik edilmədən,
olduğu kimi verilməsinə vasitəsiz nitq deyilir.
Vasitəsiz nitq iki hissədən ibarət olur:
1) müəllif nitqindən
2) vasitəsiz nitqdən
Məsələn:
Avstriya psixoloqu Vilhelm Reyx demişdir: “Bu gün çıxdığınız hər pillə sabahkı həyatınızın təməlidir”.
Avstriya psixoloqu Vilhelm
Reyx demişdir:
“Bu gün çıxdığınız hər pillə
sabahkı həyatınızın təməlidir”.
müəllif sözü
vasitəsiz nitq
Müəllif nitqi M, m; vasitəsiz nitq V, v hərfləri ilə işarə edilir. Yuxarıdakı cümlənin sxemini belə göstərmək olar:
M: “V”.
“Ağıllı ancaq nail ola biləcəyi məqsədə can atan adama deyirlər”, - deyə Sokrat gənclərə müraciət edərmiş.
“V”, - m.

22. Mötərizədəki adlardan istifadə etməklə aşağıdakı cümlələri vasitəsiz nitqə çevirin. Bu cümlələri elə qurun ki, bir halda müəllif sözü əvvəldə, digər