keçiriləcək sınaqlardan asılı idi. Beləliklə, yoxlama partlayışı 1945-ci il iyulun 16-da Nyu-Meksiko ştatında - Alamoqordoda keçirildi. Bu, əsl cəhənnəm idi. Sınağı müşahidə edən alimlərin çoxu, hətta Robert Oppenheymerin özü belə bombanın gücündən dəhşətə gəlmişdi.

Onlar nə yaratmışdılar?!

* * *

Bəli, atom bombası artıq hazır idi. Amma bu zaman belə bir sual yarandı: onunla nə etməli? Harri Trumen həmin suala cavab tapmaq üçün elm adamlarını bir yerə yığdı və müzakirələr başlandı. Əslində, bu, formal bir aksiya idi.

ABŞ-nin atom
bombasından
istifadə etməkdə
məqsədi nə idi?
Çünki siyasi hakimiyyətin artıq öz planları var idi.

Ağ Ev elm adamlarının “körpə” adlandırdığı atom bombasının Yaponiyanın Hiroşima məntəqəsinə atılmasına məxfi şəkildə qərar verdi: ABŞ-nin bombardmançı təyyarələri Xirosimaya zərbə endirməlidir.

Hiroşimaya qədər təxminən 6 saatlıq uçuş məsafəsi vardı. Əslində, yapon radarları Amerika təyyarələrini görmüş və hərbi bazalara həyəcan siqnalı vermişdi. Amma az sonra onlar səmada cəmi 3 təyyarənin uçduğunu gördükdə hava həyəcanı siqnalını ləğv etdilər. Onların fikrincə, bu, müharibədə təbii hadisə idi. Lakin onlar nə biləydilər ki, insanlığın görmədiyi bir dəhşət yaşanacaq... 9 min metr yüksəkdə uçan “B-29” səhər saat 8.15-də atom bombasını Xirosimanın mərkəzinə atacaq və 45 saniyə sonra o müdhiş partlayış baş verəcək...