1. Səməd Vurğunun ‘‘Mənə belə söyləyirlər... ” şeirini oxuyun, hər iki mətnin məzmununu əlaqələndirin.
2. Mətnin 1-ci və 2-ci abzasları arasında yerləşdirmək üçün kiçik mətn hazırlayın.
3. Necə düşünürsünüz, qan vermək ancaq müharibə zamanı lazımdırmı?
4. Tez-tez televiziya kanallarında və sosial şəbəkələrdə talassemiyalı və ağır əməliyyat keçirən xəstələrə təcili qan lazım olması barəsində məlumat verilir. Belə halda siz necə hərəkət edirsiniz?
5. Nöqtələrin yerinə hansı söz yazılmalıdır?
   Qan verən şəxs ... adlanır.

3 may 2005-ci il tarixində Azərbaycan Respublikasının Prezidenti İlham Əliyev “Qanın, qan komponentlərinin donorluğu və qan xidməti haqqında” AZƏRBAYCAN RESPUBLİKASININ QANUNUnu imzalamışdır.

Bu Qanun qanın, qan komponentlərinin donorluğunun inkişafı ilə əlaqədar münasibətləri tənzimləyir, qan xidmətinin təşkilinin əsaslarını müəyyən edir.

Qanunun müddəaları ilə tanış olun.

məhək - nəyinsə keyfiy-
yətini, dəyərini göstərən
bir şey

Oxuduğunuz təhsil ocağında məktəb rəh-
bərliyi ilə birlikdə “Şəfqət insanlığın məhək
daşıdır” devizi altında aksiya keçirin.

1. Aksiyanın məqsədini müəyyənləşdirin.
2. Aksiyanı hansı formada keçirəcəyinizi planlaşdırın.
3. Yardım edəcəyiniz məkan və ya şəxsi seçin.
4. Daha çox şəxsin iştirakını təmin edin.
5. Vəzifə bölgüsü aparın.
6. Keçirilmiş aksiya ilə bağlı yazılı təqdimat hazırlayın və nümayiş etdirin. Təqdimatınızı sosial şəbəkələrdə yerləşdirib başqalarını da xeyirxah addımınıza cəlb edin.

Təqdimatınızda öyrəndiyiniz cümlə tiplərindən məqsədyönlü şəkildə istifadə edin və sözlərin orfoqrafik cəhətdən düzgünlüyünə əmin olduqdan sonra sosial şəbəkələrdə yerləşdirin.