17. Mətndə kursivlə verilmiş cümlələri sintaktik təhlil edin. Həmin cümlələrin sadə cümlə olduğunu əsaslandırın.
18. Mətndə 2-ci və 3-cü abzaslardakı xəbərlər nə üçün ismi xəbərlərdir?
19. Mətni oxuyub məzmununa münasibət bildirin. Mətndən sonrakı tapşırıqları yerinə yetirin.

    Bakı milyonçusu Hacıağa Dadaşov güclü yağış zamanı küçədə bir qocanın oturduğunu görür. Onun nə üçün burada əyləşdiyini soruşur. Qoca evsiz olduğunu deyir. Bu sözlərdən bərk təsirlənən Hacı Bilgəhdəki 12 hektarlıq ərazisi olan bağ evini qocalar evi edir. Bakıda bir neçə uşaq evi açan Hacıağa bu evləri ərzaqla təmin edər, təhsil xərclərini də ödəyərmiş. Ancaq heç kim bu işlərin kim tərəfindən həyata keçirildiyini bilmirdi. Çünki Hacıağa xeyriyyəçiliyinin kiminsə bilməsini istəmirdi. Onun böyük oğlu Ağa Yusif bəy məscidlərə gedər, imkansız ailələrə pul paylayarmış. Hacıağa öz şəxsi vəsaiti ilə Bakıda və bölgələrdə onlarla uşaq evləri və məktəb tikdirib. Bakıda hazırda Nizami Gəncəvi adma Milli Azərbaycan Ədəbiyyatı Muzeyi yerləşən binanı da vaxtilə hotel kimi məhz Hacıağa Dadaşov tikdirib.

    (Qoşqar Salmanlı)
    1. İlk cümləni elə dəyişin ki, “Bakı milyonçusu ” söz birləşməsi cümlənin mübtədası vəzifəsində çıxış etsin.
    2. Beşinci cümləni elə dəyişin ki, “Bakıda bir neçə uşaq evi açan ” birləşməsi cümlənin xəbəri olsun.
    3. Son iki cümləni birləşdirib sadə cümlə qurun.
    4. Birinci və ikinci cümlədə işlənən hansı sözlər sinonimlik yaradır?

20. “Bakı milyonçuları və xeyriyyəçilik” mövzusunda şəkilli təqdimat hazırlayın.
    Təqdimat hazırlamaq üçün:
    1
    2
    3
    4
    Bakı milyonçuları haqqında məlumat toplayın.
    Məlumatları sistemləşdirin.
    Hazırlayacağınız təqdimata uyğun şəkillər əlavə edin.
    Nəticə.