15. Hansı cümlələrdə tərkib hissələrinin sıralanmasında səhvə yol verilmişdir?
    1. Üfüqün rəngi qırmızıya boyanırdı, günəş çıxır. 2. Bütün tibbi personal Nigarın işindən razıdır: o, çox çalışqandır. 3. Lalə qapını açmaq üçün tələsik həyətə düşdü və kimsə qapını döyürdü. 4. Gülün zərif ləçəkləri töküldü, güclü yağış yağdı. 5. Orxan həyətə düşürdü, amma telefon zəngi onu geri qaytardı.

Tabesiz mürəkkəb cümlələrin tərkib hissələri arasında müxtəlif məna əlaqələri vardır.
Bağlayıcılar tərkib hissələri əlaqələndirməyə kömək etsə də, onların yaratdıqları qrammatik mənalar bir-birindən fərqlənir. Qarşılaşdırma bağlayıcıları tərkib hissələr arasında mənaca qarşılaşdırma, ziddiyyət yaradır. Məsələn:

Gün çıxmışdı, amma hava soyuq idi.

Bölüşdürmə bağlayıcıları hadisələrin növbə ilə bir-birini əvəz etməsi və ya müxtəlif hadisələrdən birinin mümkünlüyünü bildirir.
Məsələn:
Ya ümidsizsiniz, ya da ümid sizsiniz
Ya çarəsizsiniz, ya da çarə sizsiniz. (Behcat Necatigil)
Birləşdirmə bağlayıcıları eyni zamanda baş verən və ya ardıcıl olan iş və hadisələri əlaqələndirir. Məsələn:

Müəllim danışırdı və valideynlər ona diqqət kəsilmişdilər.

Tabesiz mürəkkəb cümlələrin bir qismində tərkib hissələrdən biri ümumilik bildirir, digəri onu aydınlaşdırır. Belə cümlələrin tərkibində bəzən yəni bağlayıcısından istifadə olunur. Məsələn:
Vaxt da müəllim kimidir: (yəni) problemləri səbirlə və tədricən yoluna qoyur.
ümumilik bildirən hissə aydınlaşdıran hissə

16. Birinci hissəsi verilmiş cümləni elə tamamlayın ki, müxtəlif məna əlaqələri ilə bağlanan tabesiz mürəkkəb cümlələr yaransın.
    Mən gəldim, .........