- Sizcə, A.Linkoln nə üçün bu məktubu müəllimə yazır? Özü oğlunda bu keyfiyyətləri tərbiyə edə bilməzdimi?
- Nizaminin nəsihətləri ilə A.Linkolnun tövsiyələri arasında oxşarlıq görürsünüzmü?
- Nəsihət və öyüd sözləri sinonim hesab edilə bilərmi?
- Məktubdan tabeli mürəkkəb cümlələri seçin, baş və budaq cümlələrin yerini müəyyənləşdirin.

10. Aşağıdakı sxemi tamamlayaraq şərh edin.
    ... bağlayıcıları
    səbəb bağlayıcıları ... bağlayıcıları
    əgər, ... ki, ...
11. Mətndə (səh. 112-113) fərqləndirilmiş cümlələrin tabeli mürəkkəb cümlə olduğunu əsaslandırın. Cümlələrin hansı vasitələrlə bağlandığını müəyyənləşdirməyə çalışın.

Tabeli mürəkkəb cümlənin tərkib hissələri: baş və budaq cümlələr bir çox vasitələrlə, əsasən də, intonasiya və tabelilik bağlayıcıları ilə bağlanır.
İntonasiya ilə əlaqələnən cümlələrdə tərkib hissələr arasında vergül işarəsi qoyulur. Məsələn:
Çalış, öldükdən sonra da adın dillərdə dolaşsın. (C.Rumi)
“Ki” aydınlaşdırma bağlayıcısı ilə əlaqələnən cümlələrdə vergül işarəsi bağlayıcıdan sonra qoyulur. Məsələn:
İnsanda elə bir daxili inam olmalıdır ki, bütün bədbinlikləri yandırıb kül edə bilsin. (F.Bekon)