10.

1911-ci ilin baharı idi. Eşitdim ki, istedadlı şairimiz Sabir bərk xəstələnmişdir. Mirzə Cəlil ona məktub yazıb müalicə üçün Tiflisə dəvət edir. Sabir dəvəti qəbul edib təşrif buyurdu. Biz onun müalicəsi üçün əlimizdən gələni əsirgəmirdik.

Sabir nurani, mehriban bir şəxs olmaqla yanaşı, baməzə söhbətlər edən biri idi.

Mirzə Cəlil həkimləri çağırıb konsilium təşkil etdi. Məlum oldu ki, Sabirin böyrəyində daş vardır. Daşı çıxarmaq üçün təşrih etmək məsləhət görüldü.

Nə qədər dilə tutduqsa, Sabir buna razılıq vermədi. Həkimlərə: “Mən portmanat deyiləm ki, məni açasınız, baxasınız, yenidən bağlayasınız”, - cavabını verdi.

2 ay bizdə yaşadıqdan sonra onu böyük təəssüflə yola saldıq.

Həmidə Məmmədquluzadə,
“Mirzə Cəlil haqqında xatirələrim”
Bu parça şeirin
hansı hissəsinə
aydınlıq gətirə
bilər?
M.Ə.Sabirin mü-
qayisəsinə müna-
sibət bildirin.

1. İzahlı lüğətin köməyi ilə aşağıdakı sözlərin göstərilmiş leksik mənalarının düzgün olub-olmadığını müəyyənləşdirin.

təşrif
gəlişi ilə bir yeri və ya şəxsi
şərəfləndirmə
təşviq
bir işi görmək üçün həvəsləndirmə
təşrih
bədəni müəyyən üsulla kəsib
əməliyyat aparma
Bu sözü daha hansı
sözlərlə əvəz etmək
olar?