#### “ƏTRAFSIZ HƏYAT”

İnam görmədiyinizə inanmaqdır. Bunun
mükafatı da inandığınızı görməkdir.

Sven Avqustin

1. Mətni nöqtələrin yerinə uyğun sinonimlər seçməklə oxuyun.

Nik Vuyçiç 1982-ci ildə Avstraliyanın Brisben şəhərində mühacir ailəsində anadan olmuşdur. Lakin onun həyata gəlişi illərdən bəri övlad arzusunda olan

Sizcə, Nik ailədə
neçənci övlad idi?
valideynlərinə sevinc (...) gətirmədi: Nik ciddi patoloji qüsurlarla dünyaya gəlmişdi. Körpənin yuxarı və aşağı ətrafları - başqa sözlə, nə əlləri, nə də ayaqları yox idi. Yalnız sol tərəfdə ayaq əvəzinə, iki barmaqlı, pəncəyə oxşar bir orqan mövcud idi.
Övlad həsrətində olan ata gözlərinə inana bilmədi. O, körpəsinin qolu olmayan
çiynini görən kimi palatanı tərk etdi.
Həyəcan və təşvişdən (...) dili söz tutmurdu. Özünü güclə ələ alan atanın həkimdən ilk soruşduğu “Oğlumun ...əli yoxdur?” cümləsi oldu. Həkimin cavabı onu daha da sarsıtdı: “Körpənin əlləri və ayaqları yoxdur”.

Doğum şöbəsində isə heç kəs onu körpəsinin yolunu həsrətlə gözləyən anaya göstərməyə cürət etmirdi.

Ancaq bir qərara gəlmək lazım idi: arzu olunan, lakin bu qədər bədbəxt (...) olan bu körpənin taleyi nə cür olacaq? Valideynlərin vəziyyətini təsəvvür etmək çətin deyildi. Onlar şüursuz vəziyyətdə körpəni seyr edir və onun ətraf mühitə adaptasiyası barədə özlərinin suallarına cavab tapa bilmir, onu təsəvvürlərinə (...) belə gətirə bilmirdilər.

Suallar, suallar, suallar... Belə insan xoşbəxt ola bilərmi? Ümumiyyətlə, ona həyat (...) lazımdırım? Digər tərəfdən, əgər ona həyat bəxş edilibsə, kim bu həyatı onun əlindən ala bilərdi? Valideynlər qorxu və mərhəmət qarışıq bir kədərlə körpəyə baxdıqda onun məsum baxışları ilə qarşılaşdılar. Bu baxışlar onları silkələdi: körpə yaşamaq istəyirdi!

Körpənin adını Nik qoydular.

Təşviş və göz yaşları ilə keçən bir neçə aydan sonra, nəhayət, Nikin valideynləri faciə ilə barışdı, onlar adi həyat sürməyə başladılar. Beləliklə, kiçik avstraliyalı Nikin ağrılı və böyük çətinliklərlə dolu həyatı başlandı. Kiçik yaşlarında Nik həmyaşıdlarından nə ilə və necə fərqləndiyi haqqında heç düşünmürdü də.