vermişdim ki, bu il mütləq Təbrizə də gedəcəyəm. 40 ildən çox müəllimlik fəaliyyəti ilə məşğul olmuşam, indi isə təqaüddəyəm. Gərək sağlamlığıma diqqət yetirəm. Evdə boş-bikar oturmaqdan bir şey çıxmaz. Sağ olsun dostlarım, məni bu gün də qarşılamağa gəldilər. Buradan yola düşəndə 5 gün Naxçıvanda da qonaq oldum. Şəhər İcra Hakimiyyəti başçısının müavini məni çox mehribanlıqla qarşıladı. Daha sonra İrana yollandım. Beləliklə, səyahətim çox maraqlı keçdi. Nəvələrimin hamısının velosipedi var. Onlar da idmanla məşğul olurlar. Hələ ki bu qədər yolu qət etməyi düşünmürlər. Dostlarımdan ikisi növbəti dəfə mənimlə bu tura qatılmağı planlaşdırır”, - deyə həmsöhbətimiz bildirdi. A.İsmayılov onu da bildirdi ki, yolda yağışa da düşüb, velosipedinin təkəri də xarab olub, amma bu onu heç də ruhdan salmayıb: “Yenə yoluma davam etdim. Belə səyahətlər çox maraqlıdır, başqalarına da tövsiyə edərdim ”.
Esmira Hidayətova

1. N.Gəncəvinin “Bir insan əliboş gəzməsin gərək” kəlamı A.İsmayılovun həyat yolu üçün epiqraf ola bilərmi? Siz hansı aforizmi epiqraf seçərdiniz?
2. N.Gəncəvinin “Kərpickəsən kişi ilə cavanın hekayəti” mənzum hekayəsini oxuyun. Kərpickəsən obrazı ilə Abid İsmayılovu müqayisə edin. Sizcə, onları hansı baxımdan müqayisə etmək olar?
3. Sizcə, səyahət insana nə verir?
4. Mətndəki hansı cümlə digər ölkələrdə Azərbaycan xalqına olan xoş münasibəti təsdiqləyir?
5. Səyahət etmək istəsə idiniz, bunu hansı vasitə ilə həyata keçirərdiniz? Səyahətinizə haradan başlayardınız?
6. Aşağıdakı xüsusiyyətlərdən hansılar mətn üçün xarakterikdir?
   ✓ aydınlılıq - dolaşıqlıq ✓ aydınlıq - şifrəlilik ✓ qısa - ətraflı
   ✓ bilavasitə - dolayı ✓ sadəlik - mürəkkəblik ✓ faktikilik - emosionallıq
   ✓ konkretlik - mücərrədlik ✓ dəqiqlik - qeyri-dəqiqlik
7. Mətnin adına münasibət bildirin. Ad mətnin məzmunu ilə səsləşirmi?
8. Mətndə hansı fikirlər təkrardır? Mətndəki faktlardan istifadə edib yığcam və düzgün mətn tərtib edin.
9. Hansı səyyahları tanıyırsınız? Onlarla Abid İsmayılov arasında hansı fərq var? Nümunələr gətirməklə fikrinizi əsaslandırın. Bəyəndiyiniz hər hansı bir səyyah haqqında məlumat toplayın və təqdimat hazırlayın.