5 İyun Ümumdünya Ətraf Mühitin Mühafizəsi Günüdür.

Azərbaycan Respublikasının Prezidenti İlham Əliyev tərəfindən 2010-cu il “Ekologiya ili” elan edilmişdir.

Təsəvvür edin ki, Prezident ... ili “Ekologiya ili” elan edir. Oxuduğunuz məktəbdə ekologiyanın qorunması ilə əlaqədar tədbirlər planı işlənib hazırlanır. Sinfinizə müəyyən ərazidə ekoloji təbliğatın aparılması tapşırılmış və işin icrası üçün sizə bir ay vaxt verilmişdir.

Bunun üçün siz, ilk növbədə, nə etməlisiniz?

1) Tədbirlər planı işlənib hazırlanmalıdır.

2) ............................................................................ .

3) ............................................................................ .

Bir aydan sonra gördüyünüz işlərin nəticəsi haqqında məlumat hazırlamalısınız. Siz hansı sənəd növündən istifadə etməlisiniz?

a) protokol b) izahat c) hesabat
□ Hesabat işgüzar sənəd növüdür.
□ “Hesabat” ərəb sözü olan hesab sözünün cəmidir.

Hesabatın forması:

1. Hesabatın əvvəlində onu yazan şəxsin adı, atasının adı və soyadı göstərilməli, sonunda isə imza qoyulmalı, tarix qeyd olunmalıdır.
2. Hesabat inandırıcı olmalıdır.
3. Hesabatdakı faktlar və rəqəmlər dəqiq verilməlidir.
4. Hesabatda təkrarlara, yorucu fikirlərə, yersiz sitatlara yol verilməməlidir.
5. Hesabat ictimai xarakter daşıyırsa, qorunub saxlanılmalıdır.

Q E Y D: Hesabat görülən işə məsul şəxs
tərəfindən hazırlanır.

HESABAT

verilən tapşırığın yerinə yetirilməsi, görülmüş işin nəticəsi haqqında məsul şəxsə, kollektivə, təşkilata, ictimaiyyətə yazılı və ya şifahi şəkildə verilən rəsmi məlumatdır.