Alim müxtəlif maarif tədbirlərində iştirak etmiş, Bakı realm məktəbinin imkansız şagirdlərinə yardım göstərmişdir. 1884-cü ildə onun təşkil etdiyi xeyriyyə gecəsində M.F.Axundzadənin pyeslərindən səhnələr göstərilmişdir.

M.Xanlarov məşhur sahibkar və mesenat H.Z.Tağıyevin qızı Xanım Tağıyeva ilə ailə qurmuşdur.

Rəsul Rəxşanlının “Cənab doktor Xanlarov” kitabı əsasında

1. M.Xanlarovun qazandığı uğurun səbəbini nədə görürsünüz? Cədvəli tamamlamaqla suala cavab verin.

   Meyarlar | Fəaliyyətlər
   məqsədi məqsədinə ürəkdən bağlı olması hədəfi çalışqanlığı işbirliyi özünəinamı səbri xeyriyyəçiliyi | ali təhsilli mütəxəssis olmaq ............................................................ neft sahəsi üzrə mühəndis-texnoloq ............................................................ ............................................................ ............................................................ ............................................................ ............................................................

   ✓ Cədvələ əsasən siz də özünüzün uğur "pillənizi ” müəyyən edin.

2. Hansı fikir düzgün deyildir?
   1. Məktəb yoldaşları Nəcəf bəy Vəzirov və Əsgər ağa Gorani Həsən bəy Zərdabiyə məktublarında M.Xanlarovun əhvalını soruşurdu.
   2. M.Xanlarov təhsilini Leypsiqin Vilhelm Kayzer Universitetində davam etdirəcəyini H.Zərdabiyə bildirir.
   3. 1872-ci ildə Bakı realnı gimnaziyasının tələbəsi olan Mövsüm təhsilini əlavə siniflərdə davam etdirir.
   4. M.Xanlarov kimyaçı olsa da, yazıçılarla da əlaqəsi var idi.
3. Mətnin hansı hissəsinə əsasən “məktəb dostluğu formalaşdıran, oxşar xüsusiyyətləri birləşdirən təhsil ocağıdır” qənaətinə gəlmək olar?
4. Mətn üçün xarakterikdir:
   ✓ elmilik ✓ bədiilik ✓ anlaşıqlılıq
5. Şəxsi düşüncələriniz və həyatınızda baş vermiş hadisələrdən çıxış edərək məktəbdə əldə etdiyiniz uğurlar haqqında danışın.
6. “Neft sənayesinin inkişafı və təbiət” mövzusunda söhbət aparın.