6. Mətni oxuduqdan sonra ona ad seçin. Sizcə, aşağıdakılardan hansı mətn üçün daha dəqiq ad ola bilər?

• Dünyanı dağıdan adam
• Mühüm ixtira və acınacaqlı nəticə
• Dünyanı dağıdan silah
• İnsanlıq faciəsi
Hər bir sual onun sahibinin səviyyəsi, dünyagörüşü, bilik və məlumatı haqqında təsəvvür yaradır.
Söylənilən fikirlərlə bağlı veriləcək suallar ölçülüb-biçilməlidir.
Suallar əhatəli, düşündürücü, məntiqli, maraqlı olmalıdır.
Sualların verilməsində nəzakət qaydaları gözlənilməlidir.
Suala cavab aldıqdan sonra müsahibə (həmsöhbətə) razılıq bildirilməlidir.
Suallar xüsusi nəzakət və razılıqla qəbul edilməlidir. Bu, natiqin, müəllimin, suala cavab verən digər şəxsin mimikasında əks olunmalıdır.
Verilən suala dərhal münasibət bildirilməlidir.
Cavab vermək bacarığı insanın əsas keyfiyyətlərindən biridir.
Cavab verən təkcə bilik və məlumatını deyil, eyni zamanda öz mədəni səviyyəsini də nümayiş etdirir.
Hər bir şəxs suallara aydın, lakonik və müvafiq emosional çalarda cavab verməyi bacarmalıdır.
İctimai yerlərdə, geniş auditoriyalarda natiqə, çıxış edən digər şəxslərə ünvanlanan suallar diqqətlə dinlənilməli, sualın müqabilində nəzakətli ifadələr işlənilməlidir.
Cavabdan sonra qarşı tərəfin razı qalıb-qalmaması soruşulsa, daha yaxşı olar.
Cavab verərkən etik normalar gözlənilməlidir.

Qarşımızdakıların söhbətlərini diqqət və ciddiyyətlə dinləməliyik. Əgər bir toplantıda olduqda mövzunu düzgün və yaxşı anlamamışıqsa, qəlbə dəyməyən suallar verərək daha çox izah edilməsini rica etməliyik.

2015-ci ildə Yaponiya dövləti Hiroşima və Naqasakidə baş vermiş faciənin 70 illiyini qeyd etmişdir. Bu məqsədlə yapon xalqı Sülh parkındakı xatirə abidəsinin önünə toplaşmış, faciənin qurbanlarını yad etmişdir.

Atom bombasının Yaponiyaya atılması ilə bağlı çəkilmiş hər hansı sənədli bir filmi izləyin, fikir mübadiləsi aparın. Sizcə, müasir dövrdə belə bir fəlakət baş verə bilərmi? Onun baş verməməsi üçün nə etmək lazımdır?