15. Nöqtələrin yerinə sağ sütundakı sözlərdən uyğun olanı seçin.

- Nadir xəstəxanada özünə gəlib dənizdə qəzaya
  uğradıqlarını və dörd yoldaşının fırtınada ...
  həkimə söylədi. (H.Abbaszadə)
- Oqtay. Of Firəngiz, neçin gəldin, neçin daim hə-
  yatımın keçidlərində görünüb məni ... istəyirsən?
  (C. Cabbarlı)
- Şah İsmayıl üzünü ovucları arasına alıb oturmuş-
  du Hazırlıqsız gəldim. Mənim günahımdan gör
  nə qədər igid... dedi. (Ə.Nicat)
- Aslanbəyov 1901-ci il dekabrın 7-də Peterburqda
  ... .

məhv etmək
bada getmək
vəfat etmək
həlak olmaq

1. Dünyasını dəyişmişdir ifadəsi ilə elə cümlə qurun ki, yerinə düşsün. Bu ifadə “ölmüşdür”, “vəfat etmişdir” sözlərindən nə ilə fərqlənir?
2. Üçüncü cümlədə durğu işarələrini bərpa edin.

16. Bunlardan biri kibrlə sözünün leksik mənasıdır:
• lovğalıqla
• təvazökarcasına
• təmkinlə

17. “Qarı dağı” mətnində altından xətt çəkilmiş vasitəsiz nitqli cümlələrin sxemlərini qurun.
18. Mətndəki fərqləndirilmiş cümlələri dəftərinizə köçürün. Həmin cümlələrdə vasitəli nitqi və müəllif nitqini göstərin. Cümlələrin sxemini qurun. Sxemlərdə durğu işarələrinin düzgünlüyünə riayət edin. Altından xətt çəkilmiş cümlələrlə fərqləndirilmiş cümlələrin sxemində hansı fərqi gördünüz?
    Nümunə:
    1. - Bəli, zəhər... - deyə Ballı qarı arxayınlıqla təkrar etdi.
       - V... - m.
    2. Taygöz Yusif bir daha yerə qədər təzim edib:
       - Qibleyi-aləm, - dedi, - mən aciz Yusif sənin sadiq qulunam. Şahlar şahının hüzuruna gecikməyimin səbəbi var.
       M: - V, - m, - v.