#### “AMALIM MİLLƏTİMİ SƏADƏTƏ
QOVUŞDURMAQDIR”

(ixtisarla)
xeyriyyəçilik mesenat təhsil

1. Mətni oxuyarkən mötərizədə verilmiş sözlərdən uyğun olanını seçin.

Mətndən götürülmüş sözlərin düzgün tələffüzünü göstərin.
mətinlik insanlığa onların avadanlıq sahibkarlıq vasitələrlə | [ ............... ] [ ............... ] [ onnarın ] [ ............... ] [ ............... ] [ ............... ]

Artıq neçə illərdir, Azərbaycanın xeyriyyəçilik tarixində bir əfsanə (dolaşır, gəzir)... Hacı Zeynalabdin Tağıyev əfsanəsi.

Bu əfsanə yaxın keçmişimizin milli dirçəliş tarixində əvəzsiz xidmətləri olan böyük həqiqətlərin, milli ruhun, el qayğıkeşliyinin, tərəqqi, müasirləşmə yolunda təmənnasız fədakarlığın əfsanəsidir. Bu əfsanə ziyalılığın, milli dünyagörüşün, bəşəri xeyirxahlığın əfsanəsidir.

Hacının keçdiyi həyat yolu fəhləlikdən milyonçuluğa, sıravi vətəndaşlıqdan mənəvi kamilliyə, ideal əxlaqa sahib millət atası mərtəbəsinə gedən qeyri-adi bir yoldur. Bu həm məhrumiyyətlər, həm də mətinlik, dözümlülük, böyük uğurlar yoludur. Millətmə, ölkəsinə, insanlığa (təmənnasız, minnətsiz, qarşılıqsız) xidmət yoludur. 1

H.Z.Tağıyevin xeyriyyəçilik fəaliyyəti, sadəcə, ehtiyacı olanlara maddi yardım etməklə məhdudlaşmamışdır. Bu fəaliyyətin böyük ictimai məramı var idi. Bu məramın mahiyyətini xalqın maariflənməsi, milli oyanışı təşkil edirdi ki, bu da son nəticədə bütün azərbaycanlıların milli tərəqqisinə xidmət etmək demək idi.