...Hər bir insan ağac əkməlidir, becərməlidir,
böyütməlidir. Əgər kimsə sağlam ağacı kəsirsə,
o nəinki xalqına, millətinə, ölkəsinə xəyanət edir,
o öz ailəsinə, özü özünə xəyanət edir...

Ümummilli lider Heydər Əliyev
1. İntonasiya qaydalarına düzgün əməl etməklə mətni oxuyun.

#### BİR AĞACIN HEKAYƏSİ

(ixtisarla)

Kim bilir, bu vaxta kimi nə qədər nağıl dinləmiş, neçə-neçə əhvalatlardan xəbərdar olmuşsunuz. Diqqətinizi yayındırmadan həyəcanla sona kimi dinlədikləriniz də olub, sadəcə, nəzakət xətrinə səbir edib qulaq asdıqlarınız da. Amma əminəm ki, bu vaxta kimi heç biriniz bir ağacın hekayəsini dinləməmişsiniz. Bəli, səhv başa düşmədiniz, sizi bir ağacın dünyasına qonaq aparıram. Hazırsınızsa, məni dinləyin!

Mən bir ağacam. Bütün günü maşınların şütüdüyü işlək magistraldan ayrılıb ucqar kəndə doğru uzanan, yayda tozla dolu, payızda isə palçıqdan keçilməyən torpaq yolun

Ağacın tənhalığı nəyə
işarədir?
kənarında dayanan iri gövdəli, qollu-budaqlı tənha bir ağac... Tənha dedim, çünki yan-yörəmdə bircə dənə də olsun, başqa ağac görə bilməzsən. Əslində, mənə “tamamilə tənha” demək də doğru olmaz. Çünki ilin bütün fəsillərində qonaq-qaralı oluram. Budaqdan budağa uçuşan qayğısız dəcəl quşlar, günün qızmar şüalarından və ya qəfil yaxalandıqları yağışdan qorunmaq üçün ayaq saxlayan insanlar məni darıxmağa qoymurlar. Çox vaxt elə olur ki, eyni anda