Həm həkim, həm fəqih olsan sən əgər,
Hamının yanında adın yüksələr.
Həyat da, ölüm də qul olar sana,
Səadət və şöhrət düşər payına.
Bir elmi öyrənmək istədikdə sən
Çalış ki, hər şeyi kamil biləsən.
Kamil bir palançı olsa da insan,
Yaxşıdır yarımçıq papaqçılıqdan.
Məndən söyləməkdir, səndən eşitmək,
Bir insan əliboş gəzməsin gərək.
Fəqih - şəriət
hüquqşünası
Şeirin sonuncu
misrasını şərh
edin.
Nizami Gəncəvi

1. Nizami Gəncəvinin oğlu Məhəmmədə nəsihəti Mark Tvenin sayca neçənci məsləhətinə uyğun gəlir? Seçiminizi sübut etməyə çalışın.
2. Nizami şöhrət qazanmaq və xoşbəxt olmaq üçün oğluna nəyi məsləhət görür?
3. Nizaminin nəsihətləri və Mark Tvenin məsləhətləri arasında hansı oxşar və fərqli cəhətləri gördünüz? Fikirlərinizi əsaslandırın.
4. Nə üçün Nizami oğluna məhz həkim olmağı məsləhət görür? Nizaminin oğluna nəsihətinin əsasında nə durur? Şair uğura sahib olmanın ilk şərti kimi nəyi irəli sürür?
5. “Ana qucağı” mətnində ananın müəllimə verdiyi dəyərlə Nizaminin həkimə verdiyi dəyəri müqayisə edin. Nə üçün bu iki sənət digərlərindən üstün sayılır?

6. Sual işarəsinin yerinə nə yazılmalıdır.
   ağıl
   kamal
   şüur
   dərrakə
7. Kamil, kamal, mükəmməl sözləri arasında əlaqə görürsünüzmü? Fikrinizi əsaslandırın.