8. Aşağıdakılardan hansılar müqəddərat sözünün sinonimləri ola bilər:
   tale, qismət, alın yazısı, hicran, axirət, son
9. Leksik mənaları verilmiş sözləri tapıb xanalarda yerləşdirin. Nöqtələrin sayı tələb olunan sözdəki hərflərin sayını bildirir.
   İnsanda düşünmə və anlama qabiliyyəti
   Nəyinsə tez və dərhal dərk edilərək qavranılması
   Fitri qabiliyyət, nəyinsə tez mənimsənilməsi

10. Aksiya sözünün leksik mənasını müəyyənləşdirin, həmin sözü mətndəki mənasından fərqli mənada cümlədə işlədin.
11. Birləşmələrin hansında c samiti özünün kar qarşılığı kimi tələffüz olunur?
    qorxunc adam, qorxunc silah, xərc çəkmək, xərc aparmaq
12. Mətndə fərqləndirilmiş cümlələrin mürəkkəb cümlə olduğunu əsaslandırın və tərəflərinin hansı vasitələrlə bağlandığını göstərin.

Tabesiz mürəkkəb cümlələrin tərkib hissələri müxtəlif vasitələrlə bağlanır:
1) intonasiya ilə;
2) tabesizlik bağlayıcıları vasitəsilə.
İntonasiya ilə bağlanan tərkib hissələr arasında vergül işarəsi qoyulur. Məsələn:
Bağça dərin sükut içində idi, təkcə axan çayın şırıltısı eşidilirdi.
(İ.Əfəndiyev)
Və bağlayıcısı ilə bağlanan tabesiz mürəkkəb cümlələrin tərkib hissələri arasında vergül işarəsindən istifadə olunmur. Məsələn:
2011-ci ildə dəyəri 22 milyard dollar olan dəfinə tapılmış və həmin dəfinə qədimdə Hindistanın məbədlərindən birinə məxsus olmuşdur.
(“Yer və insan” jurnalı, 2015-ci il)