nail olmaq üçün Kaplan gecə-gündüz işləməli olurdu. Birdən 40 yaşında Kaplan öz uğurlu biznesini satdı.

Bunun səbəbi nə idi?

İş onda idi ki, o, bir dəfə Malerin 2-ci simfoniyasını dinlədi. Simfoniyanın musiqisi onu heyran etdi. Melodiya ürəyini aldı. Elə bil, çoxdan yatmış hisslər ürəyində oyandı.

Kaplan qənayətə gəldi ki, Malerin 2-ci simfoniyası bir az başqa cür ifa olunmalıdır. O fikirləşirdi ki, bu əsər səsləndiyindən daha gözəl səslənə bilər. Eşitdiyi ifa isə, onun fikrincə, böyük Malerin adına layiq deyildi.

Buna görə də Gilbert Kaplan öz müəsisəni sataraq dirijor olmağa qərara gəldi. Bütün ekspertlər hesab edirdilər ki, bu boş fikirdir. Belə yaşda heç bir bilik və bacarıq olmadan dirijor olmaq mümkün deyil. Axı bu günə qədər Kaplan heç vaxt nə dirijorluq edirdi, nə heç bir musiqi alətində ifa edirdi, hətta notları da bilmirdi!

Bunlara baxmayaraq, Kaplan öz arzusundan imtina etmədi. Əksinə, o öz məqsədinə çatmaq üçün daha böyük səylər göstərməyə başladı. O istəyirdi, hamıya sübüt etsin ki, o, dirijor ola bilər. Üstəlik o belə qərara gəldi ki, Malerin simfoniyasını ondan qabaq heç kəs ifadə edə bilmədiyi tərzdə ifadə edəcək. O, çox çalışdı, dünyanın ən məhşur dirijorlarından dərs aldı, öz üzərində işlədi. İki ildən sonra onun arzusu həyata keçdi.

1996-cı ildə Gilbert Kaplan ABŞ tarixində olan ən uğurlu klassik musiqi albomunu ifa etdi. Həmin ildə o, məşhur dirijor gismində Avstriyanın Zalsburq şəhərindəki festivalı açdı.

İnsanın arzusunun olması işin yarısını, demək olar ki, təmin edir. Çünki arzu böyük maqnitdir ki, onun həyata keçməsi üçün lazım olan şərtləri özünə cəlb edir.

1. Gilbert Kaplanın müvəffəqiyyətinin səbəbi nədə idi? Onu Nik Vuyçiç və Abid İsmayılovla müqayisə edin. Fikirlərinizi ümumiləşdirin.
2. 3-cü abzasın hansı cümləsində vergül işarəsi səhv qoyulmuşdur?
3. Fərqləndirilmiş cümlələrdə hansı sözlər səhv yazılmışdır?
4. Birinci abzasda hansı cümlələri tabeli mürəkkəb cümləyə çevirmək olar? Çevirdikdən sonra baş və budaq cümlələri müəyyənləşdirib sxemini qurun.

28. “Azərbaycan uzunömürlülər diyarıdır” mövzusunda təsviri xarakterli esse yazın.