Şairəm, əsrimin ayinəsiyəm,
Məndə hər kəs görür öz qaş-gözünü.
Necə ki dün birisi baxdı mənə -
Gördü ayinədə ancaq özünü.
Mirzə Ələkbər Sabir
Şair fikirlərin çırpınan seli,
Şair həqiqətin müğənnisidir.
Şair təbiətin danışan dili,
Şair cəmiyyətin üsyan səsidir.
Bəxtiyar Vahabzadə
Mən vücudumda olan ətimi xalqın yolunda çürütdüm. Əgər ömür vəfa etsəydi, sümüklərimi də xalqın yolunda qoyardım.
Kim ki xalqı, milləti və vətəni üçün içim-içim göynəm çəkir, zaman-zaman odsuz-alovsuz yanırsa, qarşısında əyilməyə hazıram.

11. 1. Hər iki şeiri və aforizmləri diqqətlə oxuyun, onların məzmununa münasibət bildirin. M.Ə.Sabir və B.Vahabzadənin vətəndaşlıq mövqeyi onların xoşbəxtliyi hesab edilə bilərmi?
    2. Siz özünüzü xoşbəxt hesab edirsinizmi? Niyə?

12. Şeirdə işlənmiş çoxmənalı sözləri müəyyənləşdirin. Onlan həm həqiqi, həm də məcazi mənada cümlədə işlədin.
13. Aşağıdakılardan hansı şeir üçün açar sözlər ola bilər:
    vətəndaşlıq, qeyrət, məktəb, təhsil, elm, dərman, həkim, fayda, şair
    1. Seçiminizi əsaslandırın.
    2. Verilmiş sözləri düzgün hesab etmirsinizsə, özünüz açar sözlər təklif edin.
14. Şeirdə çərçivəyə alınmış bənddə hansı sözlər antonimdir? Sizcə, şair nə üçün antonim sözləri bir bəndin içində işlətmişdir? Həmin sözləri məcazi mənada cümlədə işlədin.