Mənim anam
Savadsızdır, adını da yaza bilmir
Mənim anam...
Ancaq mənə say öyrədib,
Ay öyrədib, il öyrədib;
Ən vacibi, dil öyrədib
Mənim anam...
Bu dil ilə tanımışam
Həm sevinci, həm də qəmi...
Bu dil ilə yaratmışam
Hər şeirimi, hər nəğməmi.
Yox, mən heçəm, mən yalanam,
Kitab-kitab sözlərimin
Müəllifi - mənim anam!..
Bəxtiyar Vahabzadə
Bu şeir mətndə çərçivəyə alınmış hissələrdən hansı ilə müqayisə edilə bilər və nə üçün? Fikirlərinizi yoldaşlarınızla müzakirə edib ümumiləşdirin.
Şair niyə “kitab-kitab sözlərimin müəllifi mənim anam ” deyir? Şeir əsasında fikrinizi izah edin.
Şairin fikirləri ilə razısınızmı? Fikirlərinizi əsaslandırın.

2. “Uşaq ailənin güzgüsüdür” müdrik kəlamı mətnin ideyasına uyğundurmu? “Uşaq ilk tərbiyəni evdə valideynlərindən, əsasən, anadan alır” fikrini mətnlə əlaqələndirin.
3. Mətnə əsasən Raufun anasının şəxsi keyfiyyətləri barədə fikir yürüdün.
4. Mətndə bir ana digərini mühakimə edir. Bəs mühakimə edən ana özü hansı yanlışlığa yol verir? Mətndən həmin hissəni seçib fikir mübadiləsi aparın.
5. Ana uşağın hansı sualına birbaşa cavab vermir?
6. Ana nə üçün məhəbbət hissini müqəddəs hesab edir?
7. Bəhmənyarın “Ağıl və bilik insanın ən başlıca var-dövlətidir” fikri ilə ananın “İnsanı başqa varlıqlardan fərqləndirəcək bir şey varsa, o da elm, mərifət və sənətdir” fikrini müqayisə edin, nəticə çıxarın.
8. Mətndə altından xətt çəkilmiş cümlədə ifadə olunan fikrə münasibət bildirin. Bu fikirlə razısınızmı? Niyə?
9. Hansı cümlələr mətnin dilinə ağırlıq gətirir? Fikirlərinizi əsaslandırın. Həmin cümlələri sadələşdirin.