2.

Nəsibə Zeynalovanın baş rolda iştirak etdiyi “Qayınana” filmindən bir parçaya (onun iştirakı ilə çəkilmiş başqa tamaşa, film və ya qısametrajlı süjetə də baxa bilərsiniz) baxın. Daha sonra müasir tamaşalardan birini izləyin. Müqayisələr aparın.

Sizcə, tamaşalarda tənqid, yoxsa təhqir vardır? Fikirlərinizi əsaslandırın.

Bəzən tamaşalarda loru, kobud söz və ifadələrə rast gəlinir. Belə sözlərin işlənməsinə münasibət bildirin. Sizcə, belə sözlər nə məqsədlə işlənir? Ümumiyyətlə, belə sözlərin işlənməsinə ehtiyac varmı? Belə sözlərdən hansı hallarda istifadə etmək olar?

Məncə, belə
sözlərdən istifa-
də olunmalıdır,
çünki.......... .

Məncə, belə
sözlərdən istifa-
də olunmamalı-
dır, çünki.......... .

Böyük türk alimi və mütəfəkkiri Əbdülfəttah Şahin yazır:

Dil Allahın insanlara lütf etdiyi ən böyük hədiyyələrdən biridir. İnsan onunla insanlığını bəyan edir. Onunla elmlərə doğru yönəlir və onunla gələcək nəsillər arasında yaşayır. Bilmirəm, onu korlayıb quş dilinə çevirənlər etdikləri xəyanətin böyüklüyünün fərqindədirlərmi?

1. Sizcə, sonuncu cümlə bədii sualdır, yoxsa adi sual cümləsi?
2. C.Məmmədquluzadənin “Üçüncü U” mətnini yadınıza salın. Onun fikirləri ilə Ə. Şahinin fikirlərini müqayisə edin. Fikirlərinizi ümumiləşdirin.
3. Əgər siz böyük mütəfəkkirin bu sualına cavab vermək istəsə idiniz, nə deyərdiniz?

Xoşbəxtliyin bir yolu da müstəqil dövlət dilinin olmasıdır.