üçün biz ilk addımı atmaqdan qorxmalıyıq? Nə səbəbə kimin isə bizim qabağımıza düşməsini gözləməliyik? Bəlkə, başqaları bunu dərk etmirlər? Olmaz ki, onlara da biz yol göstərək? Çox da dağlılardan hələ məktəbə gedən qız yoxdur, şəhərlilərdən ki var!
Bayırşəhər dedikdə
hara nəzərdə tutu-
lur?
Biz də bakılı deyilikmi? Bakıda dörd-beş məhəllə varsa, biri də bizimdir. İçərişəhərlə Bayırşəhərin qızları artıq məktəb qapısını açıblar. Çəmbərəkəndlə Şahsevənlər də yavaş-yavaş hərəkətə gəlir. Dağlı məhəlləsindən də biz ləpir salarıq, camaat da ardımızca gələr... Bir də biz istədik-istəmədik, zəmanə özü bunu tələb edir. Əgər bu gün biz qızları məktəbə qoymasaq, sabah onlar özləri gedəcəklər. Niyə əcnəbilər oxusun, bizimkilər yox?

Hüseynqulu anasının və kiçik qardaşlarının bir-bir üzünə baxıb köks ötürdü:

- Nə deyirəm ki? Madam istəyirsiz, qoy qızlar da gedib oxusunlar!

Cəfər böyük qardaşının boynunu qucaqlayıb üzündən öpdü:

- Mən bilirdim ki, sən izin verəcəksən, - sonra dərindən ah çəkdi. - İndi gərək Heydəri də özün razı salasan!

Böyük qardaş güldü:

- Heydəri razı salmaq bütün məhəlləni razı salmaqdan çətindir.

Əjdər gülərək söhbətə qarışdı:

- Yoxsa sən də bəzi avamlar kimi Sonaya, Törəyə deyəcəksən ki:

“Fikrini vermə nə elmə, nə ürfana, qızım!
Çoxdur elmin zərəri din ilə imana, qızım!
Oxuyub elm evini eyləmə virana, qızım!
Yoxdur elmin səməri qövmi-müsəlmana, qızım!”

Hüseynqulu maraqla soruşdu:

- Bunu kim deyib?

- “Babayi-Əmir”də yazıblar! - deyə Əjdər şeir müəllifinin kim olduğunun üstündən keçdi.

İlk qız məktəbi haqqında bildiyiniz
məlumatları yığcam şəkildə mətnə
əlavə edin.

...Cəfər Sona ilə Törəni ilk qız məktəbinə yazdırdı...

Seyfəddin Dağlı

1. Mətndəki şeir parçasının Cəfər Cabbarlıya aid olduğunu hansı ifadədən başa düşmək olar?