21. 8-ci sinifdə dialoq qurmağın yollarını öyrənmişsiniz. Həmin bacarıqları tətbiq etməldə aşağıdakı materiallar əsasında dialoq qurun.

1. Mövzu seçin.
2. Obrazlar yaradın.
3. Onların danışığında müxtəlif cümlə tiplərindən, dialekt sözlərdən istifadə edin.
4. Müasir gəncliyin bir qismi-
   nin dilində rast gəlinən,
   ədəbi dilimizə yad olan söz
   və ifadələrdən, müraciət for-
   malarından istifadə edin.

Danışığımızda lazımsız olaraq
rus sözlərinin (marojna, xala-
delnik, karoçi, uje, açki, pros-
ta, daje, ruçka, vobşim) işlən-
məsinin səbəbini izah edin.

1. Hazırladığınız dialoqu ədəbi dilin qaydalarına uyğun yazın.
2. Nitq etiketlərindən istifadə etməyi unutmayın.
3. Rus sözlərini məişətdə daha çox istifadə olunan ümumişlək sözlərlə əvəz edin.
4. Müxtəlif cümlə tiplərindən, müraciət formalarından, durğu işarələrindən düzgün istifadə edin.
5. Dilimizin qorunması üçün təkliflərinizi verin.

22. Sualları cavablandırmaqla şəkil əsasında mətn qurub danışın.

1. Şəkildə nə təsvir olunmuşdur? Şəklin çəkildiyi zamanı təsəvvür etməyə çalışın.
2. Rəssam işinə münasibətinizi bildirin. Rəssam bu şəkli nə üçün çəkmişdir?
3. Yerdəki adam nə üçün “dillər”ə etiraz edir?
4. Çox dil bilmək lazımdırmı? Nə üçün?

- Nitqinizdə mübtəda ilə xəbərin düzgün uzlaşmasına diqqət yetirin.

...Ay qardaşlar,
mən ki dilsiz xəlq
olunmamışam, bu
dilləri ağzıma
soxursunuz...
Karikatur "Molla Nəsrəddin” (1906-cı il)
jurnalından götürülmüşdür.