1. Rəvayəti oxuyun, əsas mətnlə əlaqələndirin.

Bu rəvayət “Ağ
göyərçin” mətninin
hansı hissəsi ilə uy-
ğunluq təşkil edə
bilər?

Sizcə, qadın nə
cavab verəcək?
O kimi dar ağacın-
dan xilas edəcək
Qadın seçimini necə
əsaslandıracaq?

Qədim zamanlarda bir qadının ərini, qardaşını və oğlunu həbs edirlər. Edam iki gün sonraya təyin olunur.

Edam günü gəlir. Günahkarların hər üçünü qolubağlı gətirirlər. Padşahın diqqətini məzlum-məzlum ağlayan bir qadın cəlb edir. Onun kim olduğunu soruşur. Qadın edam olunanların yaxını olduğunu söyləyir. Padşah qadından soruşur:

- Mən onlardan birini sənin qadınlığına bağışlayıram. Ancaq seçim sənindir. Hansı birini xilas etmək istərdin?

Qadın fikirləşmədən cavab verir:

- ..................................................................

Qadının tutarlı cavabı padşahın xoşuna gəlir, hər üç günahkarı azad edir.

✓ Rəvayətdəki düşüncə tərzinə münasibət bildirin.

2. Nə üçün müəllif məhz ağ göyərçini əsərinə obraz seçmişdir?
3. Təsvir edilən hadisə sizdə hansı hisslər oyatdı?
4. Ana bala ucundan canını oda yaxar atalar sözü mətnin hansı hissələrinə uyğun gələ bilər?
5. Zərifə xanımın hərəkətlərinə münasibət bildirin.
6. Sizcə, göyərçin balalarının ölümündə günahkar kimdir?
7. Müəllif siqaret tüstüsünün iki göyərçin balasını məhv etdiyini təsvir etməklə nəyi göstərmək istəmişdir?
8. Mətndən hansı nəticəni çıxardınız?