Sara xanımın mənəvi keyfiyyətləri nə üçün irsi hal hesab edilir?

Sara xanımın mənəvi zənginliyi, alicənablığı, elmə xidməti və ümumilikdə, Azərbaycanın tarixinə, mədəniyyətinə olan sonsuz məhəbbəti irsi bir hal idi. Bütün bu müsbət keyfiyyətlərin təzahürü idi ki, Aşurbəylilər soyadına vurulan nahaq damğaya - “xalq düşməni” damğasına baxmayaraq, Sara xanım adına və nəslinə layiq bir tərzdə öz fəaliyyətini davam etdirmişdir.

6. S.Aşurbəyli 2001-ci il iyulun 17-də 96 yaşında vəfat etmişdir. Bir dəfə ona - “Sizin ömrünüz heç də sadə bir insan ömrü olmayıb, nə vaxtsa memuar yazacaqsınızmı?” sualını verəndə o belə cavab vermişdir: “Bilirsiniz, mən, bəlkə də, heç nə yazmayacağam. Çünki mənim ömrüm doğmalarımın itkisi, dövrün və bir qrup insanların ədalətsiz münasibətləri, xəyanətlər ilə dolu keçib. Bunları yazmaq o hadisələri yenidən yaşamaq deməkdir. Mən bunu bacarmaram... ”

Bu, taleyin ən sərt zərbələri qarşısında belə əyilməyən, bütün ömrünü Azərbaycan tarixinin tədqiqinə həsr edən Sara xanımın ilk və son etirafı idi.

http://www.sara-ashurbeyli.info və
Sevda Aşurbəylinin xatirələri əsasında

1. Hansı abzası mətnin əvvəlinə keçirsək, daha məqsədəuyğun olar?
2. Bir çox təqiblərə məruz qalmasına baxmayaraq, bütün şüurlu həyatını mənsub olduğu xalqının tarixini öyrənməyə sərf etməsi Sara xanımın hansı cəhətlərinin göstəricisidir?
3. Mətndən çıxış edərək S.Aşurbəylinin anadanolma tarixini müəyyənləşdirin.
4. Sizcə, S.Aşurbəylini xeyriyyəçi hesab etmək olarmı? Niyə?
5. Sizcə, niyə Sara xanım məhz Bakının tarixini tədqiq etmişdir?
6. Bu suallardan birinə mətndə cavab yoxdur:
   1. S.Aşurbəyli nə üçün memuar yazmaqdan imtina edir?
   2. S.Aşurbəyli nə üçün tarix elmləri namizədi adını almışdır?
   3. S.Aşurbəyli neçənci ildə Rəssamlar İttifaqının üzvü seçilmişdir?
   4. S.Aşurbəyli nə üçün bütün ömrünü Azərbaycan tarixini öyrənməyə sərf edir?
   5. Sara xanım nə üçün memuar yazmaq fikrində olmayıb?
7. Siz mətn üzərində iş aparmaq üçün hansı suallardan istifadə edərdiniz?