orqanlarının təşəkkülü və inkişaf etdirilməsində müstəsna xidmətləri olmuşdur... O zaman çətin və mürəkkəb vəziyyətdə olan ölkədə sabitliyi qoruya biləcək, dövlətçiliyə sədaqətli, cinayətkarlıqla uğurla mübarizə aparacaq polis orqanları üçün ixtisaslı kadrların hazırlanması Sadıq bəyi çox düşündürürdü. General Məhəmməd Sadıq bəy islahatçı, yenilikçi bir insan olduğu üçün məhz onun təşkilatçılığı ilə hələ 1918-ci il oktyabrın sonunda İçərişəhərdə qorodovoylar (polis məmurları) hazırlayan məktəb fəaliyyətə başlamışdı.
* * *

M.S.Ağabəyzadə Azərbaycan parlamenti və hökumətinin tapşırığı ilə 1919-cu ildə ABŞ Prezidenti Vudro Vilsonun şəxsi elçisi general Ceyms Harbordla Azərbaycanla bağlı hərbi məsələləri müzakirə etmişdi.

Bu fakt nəyi
sübut edir?
C.Harbordun M.S.Ağabəyzadəyə
olan inamını
ABŞ-nin Azərbaycanda hərbi baza
yaratmaq niyyətini
İlk müstəqil milli dövlətimizin o vaxt
Amerika ilə mövcud olmuş əlaqələrini

C.Harbord general Sadıq bəyin müşayiəti ilə Bakıya gəlmiş və məşhur milyonçu mesenat Hacı Zeynalabdin Tağıyevin evində qalmışdı...

Ceyms Harbord qısa müddətdə ünsiyyətdə olduğu general-mayor M.S.Ağabəyzadə haqqında demişdi: “...Bu fakt məni sevindirir ki, Azərbaycan Daxili İşlər Nazirliyində belə yüksək səviyyəli şəxsiyyətlər vardır...”

Azərbaycan Xalq Cümhuriyyətinin süqutundan sonra bolşeviklərlə işləmək təkliflərini rədd edən M.S.Ağabəyzadə 1920-ci ildə İstanbula gedib orada bir müddət görkəmli mütəfəkkir, tərcüməçi, jurnalist, ədib, həkim və rəssam olan yaxın qohumu Əli bəy Hüseynzadənin yanında yaşamış, sonra Fransaya getmişdir.

1927-ci ildən 15 il müddətində Lvov Universitetində Şərqşünaslıq fakültəsinin qurucusu və professoru olmuş, Şərq xalqlarının dili, tarix və mədəniyyətindən dərs demişdi. Bu universitetdə bir sıra şərqşünasların yetişməsində professorun əvəzsiz xidmətləri olmuşdur. Teofil Voladarski, Olqa Bak, Tadeuş