12. Mətndə (səh. 119) 1-ci və 2-ci cümlələrdə işlənmiş sinonimləri tapın. Onlar həmişə bir-birini əvəz edə bilirmi? Fikrinizi nümunələrlə izah edin.
13. Frazeoloji birləşmələrin qarşılığını müəyyənləşdirin.
    Dünyaya göz açmaq
    Qəlbini qanadlandırmaq
    Ürəyini boşaltmaq
    danışmaq
    doğulmaq
    sevindirmək
14. Boşluqları doldurun.
    Meydan sulamaq, özünü toplamaq:
    ✓ ___________________ birləşmələrdir.
    ✓ ___________________ birləşməsinin frazeoloji sinonimi “özünü ələ almaq”dır.
    ✓ ___________________ həqiqi mənada da işlənə bilər.

15. Mətndə (səh. 120) altından xətt çəkilmiş cümlələrin tabeli mürəkkəb cümlə olduğunu əsaslandırın. Tərkib hissələrin hansı vasitələrlə bağlandığını müəyyənləşdirməyə çalışın.

Tabeli mürəkkəb cümlənin tərkib hissələrini əlaqələndirən digər vasitələr də vardır:
1) -sa2 şərt şəkilçisi
2) -sa2 da2 (şərt şəkilçisi + ədat)

Budaq cümləni baş cümləyə bağlayan bu vasitələrdən sonra vergül işarəsi qoyulur. Məsələn:
Od olmasa, tüstü çıxmaz. (Atalar sözü)
Dəqiqələr sürünsə də, zaman ox kimi uçur. (M.Mendelson)

16. Verilənlərin tabeli mürəkkəb cümlə olduğunu əsaslandırın, cümlələrin tərkib hissələrinin hansı vasitələrlə bağlandığını müəyyənləşdirin.

- Bu məsələni həll etmək onun üçün çox çətin idi, odur ki bu barədə düşünməyi sonraya saxladım. (Ə.Nicat)