17. Cümlələri aşağıdakı sxem əsasında qruplaşdırın.
    1. Bir neçə evin qapısını döydüm, amma otaq kirayə verən olmadı. 2. Bir gün səhər çaya su gətirməyə getmişdim, Nina da evin böyründəki talada qonşu qızla oynayırdı. 3. Gecə yağış yağmış, orada-burada gölməçələr əmələ gəlmişdi. 4. Feyzi müəllimin tapdığı otaq xoşuma gəldi, həmin gün çamadanımı götürüb ora köçdüm. 5. Leytenant İvanov rəisin otağından çıxanda gözləmə otağı boş idi: katibə harasa getmişdi. 6. Şakir eyvanın altındakı zirzəmiyə endi və əlində balta qayıdıb şaftalı pöhrələrindən birini çapdı. 7. Pəncərədən baxanda gözəl mənzərə açıldı; günəşin şüaları Xəzərin mavi sularında bərq vurur, ləpələr sanki rəqs edirdi. 8. O ya bu əzablara dözməli, ya da mən ona açıb hər şeyi deməli idim.
    (Nümunələr Hüseyn Abbaszadənin əsərlərindəndir.)

    Hadisələr:
    eyni zamanda baş verir; |
    biri hadisənin səbəbini, digəri nəticəsini bildirir; |
    biri digərini aydınlaşdırır; |
    bir fikir digəri ilə qarşılaşdırılır; |
    ardıcıl baş verir; |
    iki işdən birinin mümkünlüyü bildirilir. |

Qeyd:
Səbəb-nəticə və ardıcıllıq əlaqəli cümlələri bir-birindən fərqləndirmək üçün bu üsuldan istifadə edin:

1. Səbəb-nəticə əlaqəli cümlələrin 2-ci tərkib hissəsinin əvvəlinə nəticədə sözünü;
2. Ardıcıllıq əlaqəli cümlələrdə 2-ci tərkib hissəyə sonra sözünü artırmaq lazımdır.