#### “SİZİ TƏBRİK EDİRƏM, QIZLAR!”

(“Bahar oğlu” romanından, ixtisarla)
Mətni oxumazdan
əvvəl:
Şəklə əsasən mətndə nədən
danışılacağı barədə fikir
yürüdün.
Rəssam işinə münasibət
bildirin. Şəkil sizi
qane edirmi?
Mətni oxuduqdan
sonra:
Əvvəlki fikirlərinizlə sonrakı
fikirlərinizi müqayisə edin.
Sizcə, şəkil mətnin hansı
hissəsinə uyğundur?
Rəssam şəkillə məzmunun bir
hissəsini əks etdirə bilibmi?
Şəkil haqqında təsviri
xarakterli kiçik
mətn tərtib edin.
Sizcə, yazınızı
mətnə əlavə etmək
olarım? Niyə?

Cəfər öz dostları ilə birlikdə Bakı Sənaye Texnikumuna daxil oldu.

İndi o, on yeddi yaşlı, bığ yeri təzəcə tərləmiş, bəstəboy, arıq bir gənc idi. Əyninə qara mahuddan tələbə kostyumu geymiş, boğazına qara qalstuk vurmuşdu. Furaşkasında və pencəyinin yaxalığında çəkic və açar nişanları vardı. Bürünc düymələri par-par parıldayırdı. Onu təzə libasda görən qardaşlarının dodaqları qımışır, anasının gözləri yaşarırdı. Dəstəqız olmuş Sona indi Cəfərə ehtiyatla yanaşır, heyran-heyran uzaqdan ona tamaşa etməkdən doymurdu... Əmisi oğlunun saçlarını daraması balaca qızın xüsusilə xoşuna gəlirdi. Cəfərin yandan iki hissəyə ayrılmış gur, qara telləri içində ağaran qısa xətt Sonaya nədənsə özünün qalın, xurmayı hörükləri qədər uzun görünür, xəyalı bu intəhasız yolda gəzməkdən yorulmurdu.