#### YARADICILIĞI GÜLÜŞ VƏ MUSİQİ
İLƏ YOĞRULMUŞ XANIM

(ixtisarla}

Bizə gülüş lazımdır. Lakin mənalı gülüş, tamaşaçını riqqətə gətirən, düşündürən gülüş! İnsanları cəmiyyətimizin qarşısında duran şərəfli vəzifələrin yerinə yetirilməsinə ruhlandıran, səfərbərliyə alan gülüş. İnkişafımıza mane olan çatışmazlıqları qamçılayan gülüş...

Nəsibə Zeynalova

Nəsibə Zeynalova. Kim ki bu adı eşidir, o dəqiqə hər kəsin çöhrəsinə sevinc qarışıq bir təbəssüm qonur. Yaratdığı yüzlərlə bir-birindən maraqlı, fərqli rolları ilə “səhnəmizin Nəsibəsi” adını qazanmış bu müdrik, böyük sənətkar haqqında yazmaq, söz demək həm çox asandır, həm də olduqca çətin. Ona görə asandır ki, Nəsibə xanımın rollarının tamaşaçısı olan hər kəs elə fikirləşir ki, bu qadın onun tanıdığı, gündəlik rastlaşdığı kimlərdənsə biridir. Ona görə çətindir ki, Nəsibə xanım kimi bir zirvədən danışmaq, yazmaq insandan böyük cəsarət, hünər tələb edir 1.

Harada Nəsibə xanım varsa, orada düşündürücü gülüş var. Müxtəlif tamaşalarda Nəsibə xanımı izlədikcə fikirləşirdim ki, görəsən, bu aktrisanın bir dərdi, qəmi varmı? Qəm-kədərin nə olduğunu bilir