Aqşin səkidə saxladığı ağ rəngli “Opel”inin qapısını açıb maşına əyləşdi. Deyəsən, o, həyəcanını boğa bilmirdi və bu da səbəbsiz deyildi. İndi buradan çıxıb birbaş Müdafiə Nazirliyinə görüşə yollanacaqdı. Yalnız institutun direktoru Qüdrət Məmmədli, bir də köməkçisi Elnur bilirdi ki, Fəridzadə əhəmiyyətli kəşf edib və bu kəşf müharibə zamanı xeyli dərəcədə işə yaraya bilər.

Aqşin nə üçün fəaliy-
yətini Bakıda davam
etdirməyə qərar verir?
Aqşin hələ Fransada işləyərkən bu kəşfin “əsasını qoymuş”, ancaq Bakıda davam etdirməyi daha məqsədəuyğun bilmişdi. Bu kəşfin sirrini yalnız Aqşin özü bilirdi və o, dünən bununla əlaqədar bütün riyazi hesablamaları, diaqramları, cədvəlləri - bir sözlə, istehsal üçün lazım olan gizli məlumatları bilgisayarın yaddaş kartına yerləşdirmişdi. Əgər bu yaddaş kartı düşmən əlinə keçsəydi, dəhşət olardı. Neçə illik gərgin zəhmətinin puça çıxması bir yana dursun, ixtirası düşmən əlində öz vətəninə qarşı tətbiq oluna bilərdi.

Əlini uzadıb radionu qoşdu, diktorun səsi maşının salonuna yayıldı: “Türkiyə bu günlərdə terrorçulara qarşı əməliyyatları gücləndirib..."

Aqşin sonra başqa radio dalğasını tutdu: “Bildiyiniz kimi, dünən - noyabrın 24-də respublika Prezidenti cənab İlham Əliyev NATO Baş katibinin müavinini qəbul etmişdi. Bu görüşdə sərhəd təhlükəsizliyi məsələləri də geniş müzakirə edilmişdi. Bununla əlaqədar bu gün...”

Aqşin diqqətini toplayıb bu son məlumatı axıradək dinlədi. Bəli, dünya durduqca müharibələr, terror hadisələri baş verəcək, xırda və iri cinayətlər törədiləcəkdi. Dünya

Müharibələrin qarşısı-
nın alına bilinməməsi-
nin səbəbini izah edin.
birləşib bunların qarşısını ala bilmir. Deməli, yaşamaq istəyən hər bir dövlət, ya millət güclü olmağa məcburdur.
Fikrə münasibət bildirin
Güclü olmağın yolu, ilk növbədə, elmdən, təhsildən, sonra isə iqtisadiyyat və güclü ordudan keçir.

Aqşin müharibə istəmirdi. İstəyirdi ki, bütün dünya, eləcə də doğma ölkəsi sülh şəraitində yaşasın. İnsanlar bir-birini sevsinlər, “can” deyib “can” eşitsinlər. Amma nə olsun? Tale Azərbaycana məkrli, acgöz bir qonşu bəxş etmişdir. Bilirdi ki, Ermənistanla gec-tez müharibə olmalıdır. Bu müharibədə milli ordunun qalib gələcəyinə inanırdı. Dövlətinə, xalqına bir alim kimi verdiyi bu töhfənin sevinc hissi ona bəs idi.

Nəhayət, küçədə yaranmış tıxac açıldı və avtomobillər hərəkətə gəldilər. Aqşin qarşısını kəsən avtomobilin ləng hərəkətini görüb, onu tələsdirmək üçün siqnal verdi. Bu zaman sağındakı qapı açıldı. Qalın bığlı, enlisifət, qaraşın bir kişi özünü tələsik içəri salıb oturacaqda əyləşdi. Eyni zamanda, arxadakı sağ qapıdan da salona gözünə qara eynək taxmış, üzü sızanaqlı kürən