3. Mətndə bunlardan yalnız biri haqqında danışılır:
   1. Cahangir Zeynalovun teatr truppası yaratmasından;
   2. A.Balançivadzenin Zeynalovlar ailəsinə verdiyi qiymətdən;
   3. A.Tuqanovun N.Zeynalovanın müəllimi olmasından, ona aktyorluq sənətindən dərs keçməsindən;
   4. Hüsniyyə xanımın asanlıqla övlad böyütməsindən.
4. Sizcə, insan nə zaman ürəkdən gülə bilər?
5. Hansı abzaslar arasında əlaqə zəifdir? Abzaslar arasında əlaqə yaratmaq üçün hansı cümlələrdən istifadə edərdiniz? N.Zeynalova haqqında məlumat toplayıb həmin abzaslar arasında əlaqə yaratmağa çalışın.
6. Müasir Azərbaycan teatrında gülüş yaradan hansı aktyor və aktrisaları tanıyırsınız? Onların yaratdığı gülüş sizi qane edirmi? Fikirlərinizi nümunələr gətirməklə şərh edin. Nitqinizdə müxtəlif cümlə tiplərindən istifadə etməyə çalışın.
7. Mark Tven insanlara qəzəb hissindən uzaq olmağı, gülümsəməyi tövsiyə edir. Onun tövsiyə etdiyi gülüşlə Nəsibə xanımın yaratdığı gülüş arasında eynilik görürsünüzmü? Niyə?
8. Təsəvvür edin ki, Nəsibə xanım Zeynalova yaşayır. Siz onun haqqında reportaj hazırlamalısınız. Ona hansı suallarla müraciət edərdiniz?
9. Nəsibə xanım Zeynalova haqqında “Düşünən və düşündürən aktrisa” adlı təqdimat hazırlayın.

10. Mətn üçün açar sözlər seçin.
11. İlk abzasda hansı cümlədə antonim sözlər işlənmişdir?
12. Sinonimlər cərgəsində hansı söz artıqdır? Niyə

orijinal əsl həqiqilik təkrarsız bənzərsiz

13. İmproviza, epizod, truppa, operetta sözlərinin leksik mənasını aydınlaşdırın.
14. Cümlələrdə hansı sözlərin yerini dəyişsəniz, düzgünlük yaranar?
    1. Yoxlama zamanı bir çox saxta dərman preparatları, üç min etiketsiz amplua aşkarlanmışdır.
    2. Deyirdilər ki, kinoya yeni nəfəs, yeni ampulda aktyor gəlib.