bir gənc girdi. O, qalın gödəkçəsinin cibindən tapançasını çıxarıb Aqşinin böyrünə dirədi və təmiz fransız dilində:

- Yola davam et! - deyə göstəriş verdi.

- Siz kimsiniz axı? Məndən nə istəyirsiniz?

- Müdafiə Nazirliyinə apardığın materialları bura ver! Bitirdiyin elmi ixtiranın yekun nəticələrini deyirəm.

Sizcə, yad adamlar
onun bu gün nazir-
liyə gedəcəyini necə
öyrənmişdilər?

Aqşin özünü ələ aldı, gözü yolda olsa da, bütün diqqətini topladı: “Bu alçaqlar işin dünən bitdiyindən belə tez necə xəbər tuta bilərdilər axı? Satqın kim ola bilərdi?” Vəziyyət olduqca qorxulu idi. Bu adamlar məqsədlərinə çatmaq üçün təkcə onu yox, qarşılarına çıxan hər kəsi öldürməyə hazır idilər.

Birdən Aqşinin ağlına qəfil fikir gəldi. Əgər o bunu həyata keçirə bilsəydi, öz canını xilas edə bilməsə də, ölkəsinin milli təhlükəsizlik orqanları son dərəcə əhəmiyyətli ixtiranın yazılmış olduğu yaddaş kartını ələ keçirə bilərdilər. Beləliklə, ixtirası düşmənlərə yox, Azərbaycana qismət olardı.

O, Azərbaycanın hüquq-mühafizə sisteminin çox güclü olduğunu bilirdi. Bilirdi və onların ustalığına dərindən inanırdı.

Fikrini qətiləşdirib, maşının sürətini artırdı. Professor Fəridzadə son ümid yeri olan planını həyata keçirmək üçün risk etməyə məcbur idi...

Elxan Elatlı

1. Mətnə ad qoyun.
2. Mətnin hansı hissəsində abzaslar arasında əlaqə zəifdir? Əlaqə yaratmaq üçün hansı cümlələrdən istifadə edərdiniz?
3. Çərçivədə verilmiş hissədə abzasların ardıcıllığını müəyyənləşdirin. Fikrinizi əsaslandırın.
4. Mətndə hansı suala cavab yoxdur?

- Aqşin Fəridzadə ixtirasının sirrini nə üçün gizli saxlayırdı?
- O, maşına minənlərin fransız agenti olduğunu necə bildi?
- Professor nə üçün Müdafiə Nazirliyinə gedirdi?

5. Nə üçün Aqşin müharibələrin, terrorların daimi olacağına əmin idi? Bu əminlik nə ilə bağlı idi?
6. Sizcə, professor Fəridzadə nə kəşf edə bilərdi? Onu bu kəşfi etməyə nə vadar edirdi?
7. Müharibələr ekoloji problemlər yarada bilərmi?
8. Təxəyyülünüzə və mətnin məzmununa əsasən mətni davam etdirin. Sizcə, hadisələr necə davam edəcək, necə bitəcək?