Müxtəlif sahələrdə uğur qazanmış 100-dən çox insanın həyatını tədqiq edəndə onların bir çox ortaq özəlliyinin olduğu üzə çıxmışdır:

müəyyən edilmiş bir hədəfin olması;
qayəyə, məqsədə ürəkdən bağlı olması;
özünə güvənib uğur qazana biləcəyinə inanmaq;
hər şeyə (əsasən, vaxta) qənaət etməyə vərdiş etmək;
məntiqini yerində işlədə bilmək;
diqqətini toplamaq qabiliyyəti;
gözləniləndən daha çox verə bilməyə vərdiş etmək;
başqaları ilə ortaq nəticəyə gəlmək və işbirliyi;
səhvlərdən nəticə çıxara bilmək;
tolerantlıq, səbirli olmaq;
yaradıcılıq qabiliyyəti.
Sizin fikrinizcə, bu
şərtlər insana uğur
qazandıra bilərmi?

1. Sizcə, mətnin hissələri arasında rabitə varmı? Niyə? Əgər rabitə yoxdursa, mətnin hissələri arasında əlaqə yaratmaq üçün hansı cümlələrdən istifadə edərdiniz?
2. Mətndəki fikirlərə münasibət bildirin. Həyatınızın sonrakı mərhələsində uğur qazanmaq üçün planınız varmı? Qarşınıza hansı məqsədlər qoymuşsunuz? Mətndəki tövsiyələr sizə kömək ola bilərmi? Bu barədə yoldaşlarımzla fikir mübadiləsi aparın.
3. Fransızların dediyinə görə, 20 yaşına qədər gözəlliyin, 30 yaşına qədər zənginliyin, 40 yaşına qədər müdrikliyin yoxdursa, deməli, həyatda çox şeyi itirmişsən. Bu fikirlə razısınızmı? Niyə? Fikirlərinizi əsaslandırın.
4. İnsanın əldə etdiyi uğur, nailiyyət, yenilik, kəşf cəmiyyətə, təbiətə və insanlara həmişəmi xeyir verir? Dərhal bu suala cavab verməyə çalışmayın. Müəyyən fikirlər söyləsəniz də, qəti qərar verməyə tələsməyin. Bölmədəki materialları diqqətlə öyrənərək sona çatdırın. Fikirlərinizi və mülahizələrinizi dəqiqləşdirin.