Cəfər öz yeni paltarında ilk dəfə evdən çıxıb texnikuma yollandı. Qonum-qonşu sevinc və həsədlə Cəfəri bir-birinə göstərib pıçıldayırdı:

Sizcə, həmin “böyük
adam” kimdir?
- Şahbikənin oğlu böyük adam olacaq!
- Maşallah!
-Allah saxlasın!..

Gənc oğlan da bu fərəhli baxışları görür, bu hərarətli səsləri eşidir, ürəyi şiddətli döyünürdü. O, açıq-aydın sevinirdi. Həm də yalnız özü üçün yox. Bu gün birinci dəfə olaraq evdən tək çıxmamışdı. Sonanı və böyük qardaşı qızı Törəni də məktəbə aparırdı. O, qızların çadra altında qoltuqlarına vurduqları kitab-dəftərə görə öz tələbə kostyumundan artıq məsud idi. Axı cavan oğlan balaca qızların bu böyük səadətinə asan nail olmamışdı...

Məntiqinizə əsas-
lanıb cümlələrin
ardıcıllığını bərpa
edin.

Ancaq böyük qardaş Hüseynqulu tərəddüd etdi.1 Qızları məktəbə qoymaq təklifi ailədə ciddi mübahisə doğurdu.2 Kiçik oğlunun heç bir arzusuna qarşı çıxmayan ana da etiraz etmədi.3 Əjdər dərhal kiçik qardaşına səs verdi.4

Çox vaxt biz bir iş görəndə: “camaat nə deyər? ” - deyə düşünürük.

Nə üçün insanlar çox zaman ətrafdakıların rəyinə daha çox önəm verirlər? “Camaat nə deyər? ” ifadəsi bir çoxlarının həyat tərzini özündən asılı olmadan tamam başqa istiqamətə yönəldir. Bu fikirlə razı olub-olmadığınız barədə müzakirə aparın.

- Həqiqətən də, bir iş görəndə ətrafdakıların rəyi nəzərə alınmalıdır.
- Bir iş gördükdə insan yalnız öz istək, düşüncə və ağlına uyğun hərəkət etməlidir.

- Qızları məktəbə qoyaq?.. Düzünü deyim ki, mən bunda fəna bir şey görmürəm. Biləks, oxumaqları yaxşıdır. Gözüaçıq olarlar, - dedi. - Ancaq o biri tərəfdən də camaatdan ehtiyat eləyirəm. El-gün, camaat nə deyər? Axı hələ Dağlı məhəlləsindən bir başıçarşablı məktəb üzü görməyib. Birdən-birə bizim başlamağımız necə olar?

Müzakirədən sonra mətni oxumağı davam etdirin. Nəticə çıxarın və fikirlərinizi ümumiləşdirin.

- Lap yaxşı olar, - deyə Cəfər onun qəlbinə yol açdı. - Axı nə