- Haram çörək axtarma ki, bu, baha başa gələr. (X.Şirvani)
- Xudpəsənd olmasan, xalq səni sevər,
  Təvazökar olan daim yüksələr. (X.Şirvani)

- Xudpəsənd və təvazökar sözlərinin leksik mənalarını müəyyənləşdirin. Həmin sözlər antonim hesab edilə bilərmi?

Aşağıdakı vasitələr də tabeli mürəkkəb cümlənin tərkib hissələrini əlaqələndirə bilir:
1) -sa2 belə (şərt şəkilçisi + ədat)
2) -mı4 sual ədatı
Bu zaman vergül işarəsi belə və -mı4 ədatlarından sonra qoyulur.

Məsələn:
İstəyə gənclikdə mümkündür çatmaq,
Qocalıq gəldimi, axtar bir bucaq. (N.Gəncəvi)
Valideynlərini görməsə belə, hər an onları yanında hiss edirdi.
(H.İbrahimov)

17. Sxemlərə uyğun cümlələr qurun.
    1. + sa da, + 4. + sa belə, +
    2. + mi, + 5. , +
    3. + ki, +
    1. İkinci sxemdə budaq cümlənin mübtədasını söz birləşməsi ilə ifadə edin.
    2. Son sxemdə baş cümlədə xəbərin ismi xəbər olmasına çalışın.
    3. Qurduğunuz cümlələrdə cümlə üzvlərinin ifadə vasitələrini müəyyənləşdirin.
18. Uyğun bağlayıcı vasitələrdən istifadə etməklə sadə cümlələri tabeli mürəkkəb cümləyə çevirin. Hansı nəticəyə gəldiniz?
    Nümunə:
    Həyatdan baş aça bilməyəndə də yenə sonsuz bir həyat istəyirik. (A.Frans)
    1. Hərçənd ki həyatdan baş aça bilmirik, amma yenə sonsuz bir həyat istəyirik.
    2. Həyatdan baş aça bilməsək də, amma yenə sonsuz bir həyat istəyirik.