halda isə vasitəsiz nitqdən sonra gəlsin. Həmin cümlələrdə müəllif sözünü və vasitəsiz nitqi göstərin. Durğu işarələrindən düzgün istifadə edin.

- İnsanın ən böyük üstünlüyü danışa bilməsidir. (Platon)
- İnsan başqalarından nümunə götürməsə, irəliləyə bilməz. (A.Smit)
- Möcüzələr çoxdur, lakin heç biri insan qədər fövqəladə deyildir. (Sofokl)

✓ Vasitəsiz nitqli cümlələrin sxemini qurun.

23. Durğu işarələrini bərpa edərək aşağıdakı cümlələrin sxemini qurun

- Danimarka yazıçısı Knut Bekker demişdir Qulaq asmağı bacaran adam üçün söz xəzinə qədər qiymətlidir.
- İran şairi Fəridəddin Əttar demişdir Söyləmədiyin sözü nə vaxtsa söyləyə bilərsən. Lakin söylədiyini gizlədə bilməzsən
- Qısamüddətli müvəffəqiyyətsizlik qısamüddətli müvəffəqiyyətdən daha yaxşıdır deyə Pifaqor gənclərə nəsihət edərmiş.
  1. Özünüz də belə nümunələr seçib yazın və həmin cümlələrin sxemini qurun.

Vasitəsiz nitq müəllif təhkiyəsində və dialoqlarda özünü göstərir.
1. Müəllif təhkiyəsində.
İngilis şairi Con Milton demişdir: “Uğur qazanıb sevinmək üçün bir çox məhrumiyyətlərə dözmək lazımdır”.
M: “V”.
Belə cümlələrdə müəllifin sözündən sonra qoşa nöqtə işarəsi qoyulur. Vasitəsiz nitq böyük hərflə və dırnaq işarəsi içərisində verilir. Nöqtə dırnaq işarəsindən sonra qoyulur.
Əgər vasitəsiz nitqdən sonra sual, üç nöqtə, yaxud nida işarəsi olarsa, dırnaq işarəsi həmin işarələrdən sonra qoyulur. Məsələn:
Fransız fiziki P.S.Laplas demişdir: “Bildiklərimiz bilmədiklərimizlə müqayisədə elə cüzidir ki!”
M: “V!”
Müəllim soruşdu: “Bir elm öyrənmək istədikdə sən, Çalış ki, hər şeyi kamil biləsən misraları kimə məxsusdur?”
M: “V?”