Sizcə, işin
dayandırılmasına
səbəb nə oldu?
Rus hökuməti yerli camaatın ciddi və
kəskin etirazları ilə qarşılaşdığı üçün
Kilsənin tikilməsi Şirvanşahlar sarayının
dağılmasına səbəb olduğu üçün
Qalanın ərazisində yaşayan rus zabitləri
buradan köçmək istəmədikləri üçün

Necə düşünürsünüz, əgər saray ərazisində kilsə tikilmiş olsa idi, bu, gələcəkdə nələrə səbəb ola bilərdi?

8 1806-cı ildə rus qoşunları Bakını tutdu. 1813-cü il Gülüstan sülh müqaviləsinin şərtlərinə görə Bakı xanlığı Rusiyaya birləşdirildi. 1859-cu ildə Bakı quberniya mərkəzinə çevrildi. Rus mühəndisləri tərəfindən İçərişəhərin genişləndirilməsi üçün layihə işləri hazırlanırdı. Hələ 1796-cı ildən etibarən rus mühəndisləri tərəfindən tərtib olunmuş baş planda Bakı qalasının cənub-qərb istiqamətində, ən azı, iki dəfə, təxminən indiki Bəhram Gurun heykəli (Bakı funikulyorunun qarşısı) yerləşən əraziyədək genişləndirilməsi nəzərdə tutulmuşdu.

9 1807-ci ildə mühəndis mayor X.İ.Truzson yerli planı diqqətlə öyrənir və təklif edir ki, İçərişəhərin şimal hissəsində qaladan 200 sajen məsafədə, dəniz sahilində ulduzşəkilli qala qurulsun. Lakin bu layihələrin həyata keçirilməsi baha başa gəldiyi üçün hər iki plandan imtina olundu.

10 Qalanın 1807-ci ildə tərtib edilmiş layihəsi həyata keçirilməsə də, Bakı ərazisində istehkamların5 yaradılması ideyası rus hərbi qüvvələrinin diqqət mərkəzində idi. 1833-cü ildə Bakının növbəti əsas planı sxematik tərzdə işlənib hazırlandı. Planda yeni küçələrin salınması və istehkamın tikilməsi üçün yerlər göstərilmişdi. 1835-ci ildə “İstehkam və qalanın qurulması nəzərdə tutulmaqla Bakı qalasının və qalanın arxasında forştadtın6 genişləndirilməsi planı” işlənib hazırlandı və Qafqaz canişinliyinin rəhbərliyinə təsdiqlənmək üçün təqdim olundu. Bu plana əsasən yalnız Şirvanşahlar kompleksi7 saxlanılmaqla bütün orta əsr abidələri sökülməli, yeni küçələr sistemi salınmaqla əhali forştadta köçürülməli idi. Lakin bu köçürülmənin baha